c: text/html

text:
Korali Isezerano ibarizwa ku Mudugudu wa Sumba, muri Paruwasi ya Sumba mu itorero ry’Akarere ka Nyamagabe mu Mujyi wa Nyamagabe yashyize hanze indirimbo nshya y’amashusho yitwa ’Ijuru’ ibumbatiye ubutumwa bukumbuza abantu Ijuru.
Korali Isezerano yatangiye umurimo w’uburirimbyi mu mwaka w’1999 itangiriye mu cyumba cy’amasengesho cya Kabacuzi, icyo gihe yari igizwe n’abaririmbyi 5, muri bo 3 baracyakora umurimo w’Imana wo kuyiririmbira muri iyi korali na n’uyu munsi. Magingo aya, iyi korali igizwe n’abaririmbyi 115 barimo abagabo 45 n’abagore 70.
Habineza Vincent Umuyobozi muri Korali Isezerano ushinzwe kumenyekanisha ibikorwa, nkuko tubikesha inyaRwanda.com avuga ko iyi ndirimbo yabo ihumuriza abantu bahura n’ibibazo bakiri mu Isi ko bazahozwa amarira, ikanabakumbuza Ijuru. Yagize ati "Iyi ndirimbo ikubiyemo ubutumwa bukumbuza abantu ijuru, ndetse buhumuriza abantu bahura n’ibibazo bakiri mu isi ko bazahozwa amarira".
Perezida wa Korali Isezerano, Rusingizandekwe Paul aherutse kubwira InyaRwanda.com ko n’ubwo Isi yugarijwe n’icyorezo cya Covid_19, kitabakomye mu nkokora ahubwo cyabateye kurushaho gusenga no gusengera umurimo w’Imana n’abawukora. Ni muri urwo rwego bari kugenda basohora indirimbo bakoze mu bihe byashize, mu rwego rwo guhumuriza abatuye isi bari mu bihe bikomeye muri iyi minsi.

robotstxt: allowed

filter: keep


text:
Mu myaka ya 2000, hari inshuti ebyiri zo muri Leta Zunze Ubumwe za Amerika zarateze, zishyiraho amadolari 300$ zivuga ko mu 2150, abantu bazajya bagira imyaka 150 bitagoranye. Birashoboka ko bose bazapfa batabonye ibyo bategeye ariko icyizere babivuganye cyari gifite aho gishingiye.
Bashingiraga ku buryo ubuzima ku Isi buteye, ko hari hamwe bworoha ku buryo bubashisha umuntu kuba ibintu byamuhitana imburagihe bigabanuka.
Iyo ntego y’abo bagabo mu 2150 izaba imaze kugira agaciro karenga miliyari 1$. Ababakomokaho nibo bazayirya.
Ubushakashatsi bugaragaza ko mu ntangiriro z’ikinyejana cya 19, nta gihugu na kimwe ku Isi cyari gifite abaturage bafite icyizere cyo kubaho kiri munsi y’imyaka 40, u Rwanda rwari mu bya nyuma bifite abaturage bafite icyizere cyo kubaho kiri hejuru kuko cyari ku myaka 41.
Icyo gihe 73% by’abagore babyara, babyariraga mu ngo. Nyuma yo kuvuka kandi, abana 49% bari munsi y’imyaka itanu barwaraga indwara zitagira ingano z’amoko menshi, ziganjemo iziterwa n’imirire mibi.
Mbere y’icyo gihe, ikiremwamuntu cyari gifite ubumenyi buke ku bijyanye n’ubuvuzi, mu bihugu hafi ya byose, abakurambere bacu babagaho bitegura no gupfa hakiri kare.
Mu myaka ya mbere, kubona umuntu ugejeje imyaka 100 byari ihurizo, n’uwayigiraga byageraga icyo gihe atabasha no guhaguruka kubera ubuzima bubi.
Ubu tugeze mu kinyejana cya 21, kubona abantu bari hejuru y’imyaka 100 ku Isi bisigaye byoroshye ndetse imibare igaragaza ko bikubye kabiri ugereranyije n’ikinyejana giheruka aho ubu nibura bari hafi igice cya miliyoni ku Isi.
Umuntu wabayeho igihe kirekire ku Isi ni Umufaransakazi Jeanne Calment wapfuye mu 1997 afite imyaka 122 mu gihe ukuze kuruta abandi ari Kane Tanaka w’imyaka 118 ukomoka mu Buyapani.
Mu Rwanda nta mibare ihari igaragaza umubare wa nyawo w’abantu bari hejuru y’imyaka nibura 100, gusa ibarura rusange ryo mu 2012 rigaragaza ko abari bafite hejuru y’imyaka 60 bari 4,9% bangana na 511.738.
Umunyarwanda yiyongeraho amasaha 23 ku munsi
Ukoze igereranya ry’uburyo icyizere cyo kubaho mu Banyarwanda cyagiye kizamuka, biguha ishusho y’imbaraga zashyizwe muri gahunda zigamije imibereho myiza.
Ubu icyizere cyo kubaho mu Banyarwanda ni imyaka 67 muri uyu mwaka wa 2021 mu gihe cyari imyaka 41 mu 1994. Mu 2000 cyarazamutse kigera ku myaka 49, na ho mu mwaka wa 2014 cyari kigeze ku myaka 65. Ni mu gihe mu 1989, cyari ku myaka 29.
Ukoze ikigereranyo cy’uko byari bihagaze mu 1994 n’uko bihagaze uyu munsi nyuma y’imyaka 27, wasanga icyizere cyo kubaho mu Banyarwanda nibura umwaka ujya gushira umunyarwanda yiyongereyeho iminsi 351, ni hafi umwaka.
Urebye ku munsi icyo cyizere kigera hafi ku masaha 23. Gusa iki ni ikigereranyo dushingiye ku myaka 27 ishize, ntabwo bivuze ko ari ihame ko umuntu aziyongeraho icyo gihe ku mwaka.
Mu 2018, Perezida Kagame ubwo yavugaga ku cyizere cyo kubaho mu Banyarwanda yagize ati “ Tuzakomeza gukora ibishoboka gikomeze kuzamuka”.
Ni izihe mpamvu zituma icyizere cyo kubaho cyiyongera?
Kugira ngo icyizere cyo kubaho cyiyongere, ntibishingira ku ndyo umuntu arya, ahubwo bishingira ahanini ku buzima aba abayemo umunsi ku wundi na gahunda zimufasha kubona ibyo akeneye ariko bigamije imibereho myiza ye.
Nko mu Rwanda gahunda zirimo Mutuelle de Santé, Girinka, amavuriro hafi ni bimwe mu byazamuye icyizere cyo kubaho mu Rwanda.
Umuyobozi w’Umuryango Nsindagiza wita ku bageze mu bazabukuru, Elie Mugabowishema, yabwiye IGIHE ko mbere umuntu yarwaraga ntiyivuze kuko yabaga yumva ko indwara afite izikiza.
Ati “ Uretse no kudashobora kujya kwa muganga, umuntu yararwaraga akavuga ngo birikiza. Yagera aho atagishoboye guhagaruka, bakamushyira mu ngobyi bakamujyana arembye.”
Icyo gihe kandi kwa muganga hari kure, kwivuza byari bihenze ntabwo buri wese yashoboraga kwivuza. Akomeza asobanura ko kuba uyu munsi hariho gahunda nka Mutuelle de Santé aho umuntu ashobora kwivuza atanze amafaranga make ari ibituma icyizere cyo kubaho kizamuka.
Mu bindi byatumye imibereho y’abanyarwanda iba myiza kurushaho harimo nk’inkingo, aho indwara nyinshi zicaga abantu kare zabonewe inkingo ku buryo umwana akingirwa akiri muto.
Mugabowishema yakomeje agira ati “Ikindi ntekereza ni uko imirire mibi nayo yicaga abantu, hari ubuzima bubi ku buryo ubona ko ibintu byinshi byakosotse...umwanda, twashoboraga kwicwa n’imisonga, hari ibintu byinshi bitari bisobanutse.”
Kuba habaho abajyanama b’ubuzima bafasha mu guhindura imyumvire, gukurikirana abantu bonsa, ibyo byose bituma iminsi yo kubaho yiyongera.
Nk’umuntu ushinzwe gukurikirana abageze mu zabukuru, Mugabowishema yavuze ko nabo ibibazo bahura nabyo biba bishingiye ku buryo bakuze.
Ati “Ibyica abantu bageze mu zabukuru babigeranayo ntabwo ari ibyo basangayo.”
Ibihugu bitanu bifite icyizere cyo kubaho kiri hejuru
Hong Kong: 85
Japan: 85
Macao: 84
U Busuwisi: 84
Singapore: 84


text:
OEMS ivuga ko abagore barenga milliyoni ijana mirongo itatu n’umunani (138) ku isi buri mwaka bapimwa bagasanganwa imfegisiyo zo mu gitsina cyangwa se n’ibindi bibazo baba bahuye nabyo byaturutse kuri izo imfegisiyo zo mu gitsina.
Ni mu gihe kandi 16% byaba gore bose batwite buriya nabo ngo baba bafite ibibazo bya imfegisiyo zo mu gitsina.
Icyambere irinde imfegisiyo ugira isuku yaba yo mu myanya ndangagitsina cyangwa se mu myanya y’ibanga yawe nko gukaraba amazi meza asukuye rwose byaba akarusho akaba ashyushye ariko nanone adatwika yakazuyazi ni ukuvuga atagutwika nawe urayumva.
Ikindi ugomba kwirinda, koga mu myanya y’ibanga ukoresheje isabune ni ukuvuga kuhogesha isabune nkuko woga ahandi kumubiri. Imyenda y’imbere ufite gerageza uyanike ku kazuba hanyuma niyo utayanitse kuzuba mbere yo kuyambara banza uyitere ipasi ariko nanone ngo biba byiza cyane bikaba n’akarusho n’igihe wayanitse kuzuba uyiteye ipasi mbere yuko uyambara.
Irinde kandi imfegisiyo wirinda kwitera imibavu n’ibindi bintu bisa nayo mu myanya y’ibanga rwose ni amakosa akomeye gutera imibavu cyangwa n’ibindi bintu bihumura nkabyo mu myanya y’ibanga hariya haba hari impumuro yaho yumwimerere si ngombwa kujya kuhahumuza ukwaho.
Ikindi koresha agakingirizo kandi usabe uwo mugiye gukorana imibonano mpuzabitsina kubanza kwisuzumisha ngo areba ko adafite utwo dukoko. Irinde kurya ibiryo bidasukuye cyangwa se birimo imyanda uko ubonye kose.
Irinde kandi gukoresha ibikoresho byo kogeramo bikoreshwa n’abandi benshi utabyogeje neza n’amazi meza n’isabune bikaba akarusho cyane igihe ufite ibase cyangwa se indobo yawe ni ukuvuga icyo ukarabiramo cyawe kihariye niba bigushobokera uzabikore.
Ikindi ni ukunywa imiti yo kwa muganga uko bayikwandikiye kandi yose ntuyicikirize cyangwa se ngo unywe igice iyindi uyireke ubwo ndavuga igihe wagiye kwivuza izi ndwara.
Ni byinshi twavuga ku ndwara ya imfegisiyo zo mu gitsina, ariko muri make reka tube tujyanye ibyo icyo wumvise cyo nuko iyi ndwara arimbi ikintu cyakubuza urubyaro burya ntago ari kiza kimwe nuko bishobora kuguteza ibindi bibazo byanageza ku rupfu.


text:
Amategeko yumuhanda ibibazo nibisubizo pdf 331 uefa. Big jim sat down with the head of ram and mopar design mark trostle on zoom earlier this week to talk about fcas drive for design contest. Iyo impanuka yangije ibintu gusa cyangwa hakaba hari abakomeretse byoroheje. Political asylum 1 telugu dubbed movie free download. Download amategeko yumuhanda 2 for pc free download amategeko yumuhanda 2 for pcmacwindows 7,8,10, nokia, blackberry, xiaomi, huawei, oppo free download amategeko yumuhanda 2 android app, install android apk app for pc, download free.
Iyi myigishirize yifashishije ikoranabuhanga yatangijwe nishuri ryimyuga rya. Amategeko yumuhanda ibibazo nibisubizo pdf 331 astute. Uru rubuga ruguha imyitozo igufasha kwimenyereza uko ibibazo bibazwa. We have found the following websites that are related to ibibazo n,ibisubizo amategeko yumuhanda websites. Twitch is the worlds leading video platform and community for gamers. Ni ku bihe binyabiziga amategeko agenga ibinyabiziga.
Rni imbago zose zimihanda minini, amabarabara, aho abantu nyamwinshi bahurira, aho imodoka nyinshi zihagarara, inzira nutuyira two ku muhanda, ibiraro, ibyombo, muri rusange imihanda nyabagendwa igendwamo ku butaka. Amategeko yumuhanda ibibazo nibisubizo pdf download. Intego nyamukuru yacu nuko twese tumenya amategeko yumuhanda tugatsindira provisoire twese. Open draw sessions typically take place at community art centers, art studios, and. Amategeko yumuhanda ibibazo nibisubizo pdf 331 download 94c4778406 ibibazo nibisubizo ku mategeko yumuhanda 2018 digital.
Amategeko yumuhanda ibibazo nibisubizo pdf downloadgolkes. Ibizamini byerekeye amasomo no gupwara ibinyabiziga kugirango hatangwe uburenganzira bwo gutwara ibinyabiziga bikorwa m5 buryo bwarhyizweho na minisiteri ishinzwe. Nyuma yo gukora turaguha ibisubizo ibibazo byose birangiye urebe amanota wagize amahirwe masa ku bitegura gukorera uru ruhushya. Listen to amategeko yumuhanda ibibazo nibisubizo pdf 331 and thirtyfive more episodes by uefa champions league themes for windows 7 free download, free. Inzira ifunganye yagenewe abanyamaguru, ibinyabiziga byibiziga bibiri. Ni ikoranabuhanga rizafasha kugabanya ibibazo birimo ibya ruswa.
Listen to amategeko yumuhanda ibibazo nibisubizo pdf 331 and fortyone more episodes by astute vectorscribe v1. Using apkpure app to upgrade amategeko yumuhanda, fast, free and save your internet data. The description of amategeko yumuhanda amategeko yumuhanda abereyeho ikugena no kugenga no gusobanurira abagenzi uburyo bwo kugenda mu muhanda. Tuguha ibyapa bifite ibisobanuro bigufasha guhita umenya kubitandukanya vuba cyane. Twige amategeko yumuhanda azatugeza mu gutwara ibinyabiziga, bitume twongere umusaruro mubyo dukora byo mbarutso yubukire bwacu. Ubasha gusanga igazeti hano bikakurinda gukururana na yo mu bikapu aho uri hose. Natural law theory aquinas pdf download crack movavi media player with serial key amategeko yumuhanda ibibazo nibisubizo pdf free dell 2407wfphc driver download download xara designer pro 7 crack james stewart essential calculus 2nd edition pdf download. Hagiye kwifashishwa camera zambarwa nabapolisi zigenzura. Amategeko yumuhanda yakorewe uburyo bwo kugenda mu nzira nyabagendwa, yerekeye abanyamaguru, ibinyabiziga, inyamaswa zikurura,izikorera izo. Twige amategeko yumuhanda azatugeza mu gutwara ibinyabiziga, bitume twongere umusaruro mubyo dukora byo. Amategeko yumuhanda welcome in official website of. Amategeko yumuhanda ibibazo nibisubizo pdf 331 dragon. Download amategeko yumuhanda 2 for pc free download amategeko yumuhanda 2 for pcmacwindows 7,8,10, nokia, blackberry, xiaomi, huawei, oppo free download amategeko yumuhanda 2 android app, install android apk app for pc, download free android apk files at.
The man who knew infinity by robert kanigel pdf free download. Raju chacha full movie in hindi hd download free torrent. Tuzareba ibibazo bikunda kubazwa mu gihe hakorwa ikizamini nuburyo watsinda bikoroheye. Eseul editura art pdf download liberty attendance center. Stop cyangwa ikimenyetso kimurika nkengero yumuhanda werekana iki. Definition of elearning february 07,2020 news 0 comments. Click on document ibyapa nibimenyetso byo mu muhanda. Amategeko yumuhanda 2 this app is designed to help anyone learn the road traffic rules applied in rwanda. Ni umuntu wese utwaye ikinyabiziga cg uyobora mu nzira nyabagerwa inyamaswa cg amatungo. Scribd is the worlds largest social reading and publishing site. Kugira ngo ubashe kwiga amategeko yumuhanda kuri the wide class ugomba. Igazeti ya leta 2010 amategeko yumuhanda pdf free download c2ef32f23e 28 mai 2010 igazeti ya leta ya official. Bimwe mu bibazo nibisubizo byabyo mu birebana namategeko yumuhanda 332. Amategeko yumuhanda ibibazo nibisubizo pdf 331 download.
Dore ibisubizo byikizamini cyakorewe i rusizi byumve kd. The drive for design contest is a way for high school students to design the next generation of ram trucks with a chance at some very cool prizes at the end. Va complete song collection of 20th century masked rider series 08 kamen rider black 2011. Ibibazo n,ibisubizo amategeko yumuhanda ip address. Disqus amategeko yumuhanda ibibazo nibisubizo pdf download. This site was designed with the wix website builder. Feel free to share your knowledge and skills to the students all over the world. Inzira nyabagerwa yagutse ariko itanyurwamo nibiziga bibiri. Shuchita prakashan solved scanner for cs executive pdf 294. Amategeko yumuhanda ibibazo nibisubizo pdf 331 predhilllingcump.506 1086 566 1147 344 1439 10 211 344 1236 949 264 937 24 358 1498 949 632 1483 377 784 1084 823 1347 158 450 654 866 639 1523 1458 68 615 34 346 288 1023 1295 255 1495


text:
Kugira ngo serivisi ibe yatangwa ku buryo bukwiye ni ngombwa ko umuntu asobanukirwa icyo ari cyo. Turabagezaho ibintu bitanu by’ingenzi bijyana na serivisi.
Serivisi ni ikintu kidafatika (intangibility): Bitandukanye n’ibintu bigaragara mu maso umuntu ashobora gukoraho, serivisi ntifatika. Inama ugiriwe na muganga, ubufasha bw’umwunganizi mu mategeko, umuntu uyoboye mukerarugendo usuye hantu atazi, izi zose ni zimwe mu ngero ziranga imimerere ya serivisi nk’ikintu kitagaragarira amaso ariko ariko gifite akamaro kanini.
Igihombo cya serivisi mu gihe idakorewe mu gihe cyagenwe (perishability): niba icyumba cyo mu ihoteri runaka kibuze umuclient mu ijoro runaka, niba mu myanya yateganyijwe mu cyumba cya sinema hari iticawemo, niba bisi itwara abantu ihagurutse ituzuye, bisobanura ko icyo gihombo kidashobora kurihwa kuko ayo mahirwe ntashoboka ; n’ubwo ku nshuro ikurikiraho haboneka umubare munini w’abaclients ni hahandi ntabwo umwanya w’umuntu umwe uzagibwamo na babiri.
Serivisi, uyitanga n’uyihabwa ntibigomba gutandukanywa (inseparability) : N’ubwo habayeho gukataza mu ikoranabuhanga ku buryo umuntu ashobora gukorerwa ibyo akeneye bitabaye ngombwa ko aba ahibereye, ntibyashoboka ko serivisi yatangwa hatabayeho itumanaho cyangwa ihuriro rya hafi cyangwa irya kure hagati y’utanga serivisi, uyihabwa ndetse na serivisi nyirizina.
Serivisi imwe itangwa ku buryo butandukanye bitewe n’uyitanga (heterogeneity) : Abakozi bakora kuri reception ya hoteli cyangwa ikigo runaka bitwara ku buryo butandukanye bitewe na kamere yabo cyangwa itandukaniro mu bumenyi bahawe bugendanye n’akazi bakora. Ibi ni byo bituma umuclient ashobora kwishimira umwakiriye ntiyishimire undi azahasanga ikindi gihe bitewe n’uburyo yakiriwemo.
Servisi ntabwo ari iya burundu (Ownership) : Hari ikiguzi runaka gitangwa kuri serivisi mu gihe runaka. Niba umuntu akodesheje taxi voiture, biba ari mu gihe runaka ariko ntibiba bivuze ko ihindutse iye. Birashoboka ko umuntu yakora abonnement y’igihe kirekire ariko ni hahandi bitandukanye no kugura burundu.
Mark Mukama


text:
Kutagira imfashanyigisho bica intege ubwitabire bw’umugoroba w’ababyeyi
Bamwe mu baturage bitabira umugoroba w’ababyeyi, bavuga ko usanga kuba abashinzwe kuwuyobora badafite imfashanyigisho zawo bituma hari abacika intege zo kuwujyamo kuko ibyo bababwira babona ari ibyo bishakiye bavanye mu mitwe yabo, abandi bakavuga ko babifata nk’ibiganiro by’abagore kuko babona ibyo bawuvugiramo byinshi bireba abagore .
Mukamugema Clotilde umubyeyi wo mu murenge wa Kinazi mu karere ka Ruhango avuga ko akunda kwitabira umugoroba w’ababyeyi ubusanzwe uba kuwa mbere mu gace k’iwabo avuga ko bigiramo iby’uburere bwiza n’uko bagira isuku mu ngo , ndetse ngo bakanaganira ku buzima bwabo bw’abagore ndetse bakanatangana amafaranga icyakora ngo abawuyobora ibyo babigisha abona ntaho bafite babisoma.
Agira ati « uwuyoboye tubona atubwira ibyo akuye mu mutwe wenda ntatubwire ati nabikuye aha cyangwa ni ibyo nasomye natwe tukabyakira gutyo ,akenshi haba harimo abajyanama b’ubuzima bakatwigisha uko bategura indyo yuzuye cyangwa no kwita ku bana ,gusa habaye hari imfashanyigisho bafite byabafasha ndetse natwe tukabona aho dusoma ibyo batwigishije kuko mbona aho tuwugiriyemo hari byinshi byahindutse».
Nyiratama Drocelle uhagarariye inama y’Igihugu mu murenge wa Kinazi mu karere ka Ruhango ,avuga ko ubusanzwe umudugudu ugenda wihitiramo ingingo izaganirwaho bitewe n’ikibazo cyugarije umudugudu wabo bivuze ko nta mudugudu uhuza n’undi ingingo zizigirwaho mu mugoroba w’ababyeyi ,bakareba n’umuntu wazaza kubafasha kubaha ikiganiro gihuye n’ikibazo bafite .
Agira ati «iyo baje mu mugoroba w’ababyeyi abawitabiriye baricara bakarebera hamwe ikibazo kibugarije bazaganiraho ubutaha ubwo abawujemo bose bagataha bazi icyo bazaganiraho ,niba hari ahagaragaye imirire mibi bashobora kwicara bagatumira umuganga akazaza kubibaganirizaho cyangwa umunyabuzima».
Si ikibazo kiri mu murenge wa Kinazi gusa kuko kinagaragara mu karere ka Muhanga aho abaturage banga kuwitabira bavuga ko ari ahantu abagore baganirira utubazo twabo nta kindi kivugirwamo.
Kuwuyobora bya cyimeza
Mugabowindekwe Boniface utuye mu kagari ka Gifumba avuga ko yigeze kujya awitabira ariko agasanga ibiwuvugirwamo ari ibisanzwe mu buzima kandi ibyinshi ngo yabonye bireba abagore ahitamo kuwurekera umugore we.
Agira ati « icyo nabonye cyo abawuyobora bawuyobora uko babyumva ,umwe ati gutegura indyo yuzuye undi ati bagore mugire isuku mu ngo , nta murongo biba bifite byaba byiza leta ibashakiye ibitabo nk’uko iyo hagiye kuba amatora ,cyangwa mategeko yasohotse tubona imfashanyigisho byanditseho noneho ukagira umurongo Atari ukuza batubwira ibyo bishakiye cyangwa bavanye mu mutwe wabo».
Mukagatana Fortunée umuyobozi wungirije ushinzwe imibereho myiza mu karere ka Muhanga, avuga ko ubusanzwe ibibazo bikemurirwa mu mugoroba w’ababyeyi bikwiye kuba biganirwaho na komite y’umugoroba w’ababyeyi icyakora ngo igihe bahuye n’ikibazo gikomeye bakiyambaza izindi nzego zibakuriye . Gusa ngo imfashanyigisho zibaye zihari zakunganira ubumenyi abawuyobora ntacyo byaba bitwaye.
Agira ati «komite iricara ikareba ibibazo bibangamiye ingo , abana batewe inda ,amakimbirane se mu ngo ,turerera abana gute ?ni ibibazo bishobora kuba byatuma umudugudu wabo wangirika ni ibyo bikwiye kuganirwaho ariko niba bafite ikibazo kibarenze gikeneye gitifu ,gikeneye umuganga se ,ubwo imfashanyigisho yaza ije kunganira ubumenyi bafite cyangwa se ubagerera aho bo batakwigerera icyo gihe yakwifashisha ya mfashanyigisho iramutse ihari».
Nubwo aba baturage bifuza ko habaho imfashanyigisho z’umugoroba w’ababyeyi , mu nyandiko ivuga ku mugoroba w’ababyeyi yashyizwe ahagaragara n’Inama y’Igihugu y’Abagore muri Werurwe umwaka wa 2013 , mu ngingo yayo ya 6 ivuga k’Umunsi n’ingingo ziganirwaho mu mugoroba w’Ababyeyi, ivuga ko umunsi n’ingingo ziganirwaho mu mugoroba w’Ababyeyi byemezwa n’Ababyeyi batuye Umudugudu ,ariko mu ntangiriro bashobora gutangira kuganira ku ngingo zirimo Ihohoterwa rishingiye ku gitsina cyane cyane irikorerwa mu ngo. Kurwanya imirire mibi hakoreshejwe akalima k’igikoni n’ibiti by’Imbuto ziribwa , bakanaganira ndetse no ku isuku y’abana no mu nzu , (gukurungira) gukoresha ikoranabuhanga mu mirimo yo mu rugo (biogas ,rondereza ,gufata amazi y’imvura), hakiyongeraho n’ingingo yo gukorana n’ibigo by’imari hibandwa kuri gahunda yo korohereza urubyiruko n’abagore kugera ku nguzanyo.
Mugabo Jean d’Amour


text:
Rubavu: Gukorera mu matsinda byatumye bahindura ikiciro cy’ubudehe
Yanditswe na admin
Bamwe mu bagore bakorera mu matsinda y’abaturage agamije kwiteza imbere mu murenge wa Rugerero mu karere ka Rubavu, bavuga ko aya matsinda yabafashije kwizigamira, bigatuma batera imbere, bakanahindura ikiciro cy’ubudehe dore ko harimo n’abari abakene bo hasi cyane.
Aba bagore mu bo mu murenge wa Rugerero, amatsinda bakoreramo bavuga ko yabakuye kure kuko usibye ikibazo cy’uko bari abapfakazi bari banugarijwe n’ubukene.
Mukashyaka Rose, yagize ati « Kuva nagera mu matsinda yo kwiteza imbere, byanyigishije akamaro ko kwizigamira amafaranga kuri banki, natangiye no gutinyuka gusaba inguzanyo kandi byangiriye umumaro ukomeye kuko nabashije kwigurira inka eshatu, mfite n’ingurube zisaga 18.
Ayo matungo amfasha kubona ifumbire, nyamara mbere nabarirwaga mu kiciro cy’abatishoboye ariko kuri ubu byarahindutse. »
Ibi byanagarutsweho na benshi mu bakorera mu matsinda bavuga ko babonye umucyo, kuko batangiye kwiteza imbere bo n’imiryango yabo, ndetse bakanikura mu byiciro by’abatishoboye bakabasha kwigira.
Usibye kwiteza imbere ku giti cyabo, ubuyobozi bw’umurenge wa Rugerero butangaza ko amatsinda anazamura ubukungu bw’umurenge.
Umunyamabanga nshingwabikorwa w’Umurenge wa Rugerero Uwajeneza Jeannette, yagize ati « Aya matsinda atuma baganira kuri gahunda z’iterambere, aho abenshi muri bo bafite ibikorwa by’ubucuruzi nk’amabutiki, ubuhinzi bw’intoki, abafashe inguzanyo bakiyubakira amazu meza ajyanye n’igihe, ndetse hari n’abatanga imirimo ku bandi. Byanatumye kandi bamwe bava mu kiciro runaka bakazamuka mu kindi kuko bishoboye.»
Imibare itangwa n’Ubuyobozi bw’uyu murenge wa Rugerero igaragaza ko gukorera mu matsinda byabaye nk’umuhigo ku baturage, kuko abenshi usanga bafite ayo babarizwamo, dore ko mu murenge wose habarurwa amatsinda 154, amenshi akaba ari ay’abagore, hakaba ay’urubyiruko ndetse n’andi ahuriweho na bose, abagabo, abagore n’urubyiruko .
Ubuyobozi bw’Umurenge wa Rugerero butangaza ko abaturage bamaze gusobanukirwa ibyiza by’amatsinda, kuko byitabirwa n’abaturage 2310 babarirwa muri ariya matsinda ko ari 154.
Uyu murenge wa Rugerero ni umwe mu mirenge y’Akarere ka Rubavu wakunze kuba indashyikirwa mu bikorwa byinshi haba mu mihigo, ukwitabira umuganda aho uyu murenge ariwo wa mbere mu ntara, no guteza imbere ubuhinzi, ubworozi n’ubucuruzi, abenshi bahamya ko uku gukorera hamwe mu matsinda binafasha abaturage kuzamura imyumvire mu iterambere.
MAGARAMBE THEODORE


text:
Fanny Crosby yari umuhanzi w’indirimbo zihimbaza Imana, yanditse indirimbo ziramya Imana zirenga 8000 n’izindi z’ubutumwa bwiza(Gospel), kandi ikintu cyari gitangaje kuri we ni uko yabikoze afite ubumuga bwo kutabona(Yari impumyi)
Frances Jane van Alstyne (Fanny) yavutse 24 Werurwe, mu 1820 mu cyaro cyo mu majyepfo y’iburasirazuba bwa New York. Yatakaje amaso ye kubera enfegisiyo(Infection) biturutse ku burangare bw’abaganga ubwo yavurwaga mu gihe yari afite ibyumweru bitandatu avutse.
Kubera ubuhumyi, amafoto yose amwerekana yambaye amarinete y’ijimye kandi bigatanga ishusho y’umugore w’icyubahiro, usanzwe kandi ukomeye. Itandukaniro rye: Fanny yari umuntu utuje, ususurutse kandi wishimye.
Nubwo bimeze bityo ariko, Fanny yakuriye mu muryango wiyemeje kumuha uburere bwiza bushoboka kandi yiga Bibiliya. Fanny yiyemeje hakiri kare gukurikira Kristo kandi yaharaniye kwishakira urwibutso, yiga ibitabo byose bya Bibiliya, abizirika ku nkingi y’umutima we.
Fanny afite imyaka cumi n’itanu, yagiye mu kigo cya New York Institute for Blind, aho yagombaga kumara imyaka makumyabiri n’itatu: Cumi n’ibiri nkumunyeshuri na cumi n’umwe nkumwarimu. Yateje imbere impano ye yo kuririmba kandi yiga gucuranga ibicurangisho bitandukanye. Ikigo kandi cyamushishikarije guteza imbere impano ye yo guhimba imivugo. Umuvugizi ushoboye, Fanny yaharaniye uburezi bwiza ku bafite ubumuga, yanabaye umugore wa mbere wavuze muri Sena ya Amerika.
Fanny yahoraga agaragaza ko yizera imivugo n’indirimbo kandi yarushagaho gushakishwa nk’umwanditsi w’indirimbo za gikristo. Nubwo yamamaye cyane nk’uyobora inama akaba n’umuvugabutumwa, yakomeje kugira uruhare mu itorero rye. Yirengagije ubuhumyi bwe agira uruhare mu bikorwa bya gikristo yita ku bakene mri New York, ndetse akora nk’umuforomokazi mu gihe cy’icyorezo cya kolera muw’1849.
Mu 1858, Fanny yashakanye na Alexander van Alstyne, Babyaranye umukobwa umwe wapfuye nyuma gato yo kuvuka: Indirmbo ya menyekanishije Fanny ni’ Safe in the Arms of Jesus’’Umutekano mu biganza byaYesu’. Fanny yabayeho kugeza mu 1915, apfa afite imyaka idasanzwe kuko icyo gihe yari mirongo cyenda n’ine.
Fanny yari afite ubushobozi butangaje bwo kwandika amagambo; yabihimbiraga mu bitekerezo bye hanyuma akabona kubyandika. Yashoboraga gukora ku muvuduko udasanzwe, rimwe na rimwe agakora indirimbo zirindwi ku munsi.
Yamaze imyaka mirongo itatu yandikira indirimbo Ira Sankey, umuririmbyi wamuherekezaga mu ivugabutumwa (D.L. Moody) mu bikorwa bye by’ivugabutumwa bidasanzwe, kandi abantu benshi bafashe icyemezo cyo kwakira Kristo Yesu mu gihe amagambo ye yaririmbwaga. Indirimbo nyinshi za Fanny ziracyaririmbwa mu rusengero no kugeza n’ubu. Harimo ’Ibyiringiro Byiza’, ’Mu nzira zose Mukiza wanjye anyobora’, ’Mumushimire, Mumushimire’, ’Imana ihabwe icyubahiro’ na ’Yesu Unkomereze hafi y’umusaraba’.
Tewolojiya ya Fanny yari yoroshye kandi ishingiye kuri Kristo. Ikigaragara ni uko mu gihe Amerika yarushagaho kwakira abimukira bari bazi icyongereza kidahagije, amagambo ye yari yoroshye kuyumva no guhindura abantu. Indirimbo ze zakoze impinduramatwara mu buzima bwa gikristo, kandi byatanze umusaruro ukomeyemuri ’Gospel music’ n’indirimbo zo kuramya Imana. Mu 1975, nibwo yaje kwitaba Imana.
Fanny Crosby yari umugore udasanzwe, kandi hari ibyo twamwigiraho nk’itorero rya none:
Icya mbere ni uko yerekanye ubwitange budasanzwe mu kwamamaza ubutumwa bwiza. Reka tubirebere muri iyi shusho, nta muntu ushobora kwandika indirimbo 8000 adafite urwego rukomeye rwo kwitanga! Mu ndirimbo ze, Fanny ntabwo yavuze ku kwizera kwe gusa ahubwo yanavuze ku cyifuzo cye gikomeye cy’uko abandi baza kuri Yesu Kristo. Yavuze ko ashaka kumenyekanisha Kristo Yesu ku bantu ama miliyoni binyuze mu ndirimbo ze: Fanny yerekanye ubwitange bwe atari mu magambo ye gusa, ahubwo no mu bikorwa bye. Yahaye Yesu byose!
Icya kabiri, yageze ku itumanaho ridasanzwe ry’ubutumwa bwiza. Ivugabutumwa ni ukuvugana neza, mu magambo ahinnye no kugira impuhwe mu gutambutsa ubutumwa bwiza bwa Yesu Kristo, kandi rwose Fanny Crosby yari umuvugizi n’umuvugabutumwa udasanzwe muri ubwo buryo.
Hanyuma, ikindi yerekanye kunyurwa mu butumwa bwiza yatambutsaga. Mu buzima bw’ubumuga, ingorane no gutenguhwa, Fanny ntiyabonye ihumure muri Yesu Kristo gusa, yabonye no kunyurwa. Umurongo we wa mbere, wanditswe afite imyaka umunani, wagaragaje ko atigeze yiyanga mu buzima bwe: ’Yoo! mbega umutima wishimye! Nubwo ntashobora kubona, Niyemeje ko kuri iyi si Nzanyurwa. ’
Reka natwe tubeho ubuzima bushimishije kandi twerekane umunezero wa Kristo Yesu muri twe, nubwo twaba twaratengushywe.
Source: Christian Today
[email protected]


text:
Hanyuma y’ibyo hashize iminsi umunani, ajyana Petero na Yohana na Yakobo, azamuka umusozi ajya gusenga. Agisenga ishusho yo mu maso he ihinduka ukundi, n’imyenda ye iba imyeru irabagirana. Abantu babiri bavugana nawe , ari bo Mose na Eliya, baboneka bafite ubwiza bavuga iby’urupfu rwe, urwo agiye kuzapfira
i Yerusalemu. Petero n’abo bari bari kumwe barahunikiraga, bakangutse rwose babona ubwiza bwe burabagirana, n’abo bantu babiri bahagararanye na we. Nuko bagiye gutandukana na we Petero abwira Yesu ati “ Databuja, ni byiza ubwo turi hano. Reka duce ingando eshatu, imwe yawe, indi ya mose, n’indi ya Eliya.”
Mu majwi yabayeho akomeye(adasanzwe) mu isezerano rishya, nyuma yuko tubagejejeho ‘ijwi ry’urangururira mu butayu’( ijwi ryo kwihana), ‘ijwi ritangira umuntu ubuhamya’, uyu munsi turagaruka ku ijwi rya 3, ‘ijwi rizana ubwiza’. Ni mukiganiro ‘Ubutumwa bukiza’ gitambuka kuri Agakiza Tv, by’umwihariko mu rukurikirane rw’ibiganiro ku majwi akomeye(adasanzwe )yabayeho mu isezerano rishya, nkuko tubigezwaho na Pasiteri Desire Habyarimana.
Iyo umuntu amaze kwakira ijwi ryo kwihana, amaze gukizwa akakira Yesu nk’Umwami n’Umukiza w’ubugingo bwe, igikurikiraho ni ijwi rimutangira ubuhamya aho yumva ko ari umwana w’Imana n’abandi bantu bakabimubonaho ko ari umwana w’Imana. Icyo gihe ubuhamya burahinduka, nubwo aba yarabanje kugira ubuhamya bubi Imana imutangira ubuhamya abantu bakamwita umwana w’Imana , bakamubonaho imbuto zo guhinduka.
Impinduka zizanwa n’ijwi ry’ubwiza
Iyo umuntu atangiye urugendo rwo kubana n’Imana, yubaka ubusabane bikagera igihe Imana ikaba inshuti magara. Nkuko twabibonye haruguru mu butumwa bwiza bwa Yesu uko bwanditswe n Luka, mu bigishwa 12Yesu ntabwo yajyanye abantu bose, yatwaye inshuti magara asanzwe yifashisha mu gihe bibaye ngombwa ko agiye gusenga. Mu gihe agiye kuvugana n’Imana ibintu bikomeye, yatwaraga abantu bo kwizerwa azi. Buriya abahamagawe ni benshi, ariko abatoranyijwe ni bake.
Mu muryango umuntu ashobora kubyara abana, ariko akabona hari umwana umwumvira kuruta abandi. Cyangwa se ukabona hari umwana wisangaho, wiyumvamo kuruta abandi kandi ibyo bidakuyeho ko bose ubakunda, ariko ukabona hari umwana wabitsa ibanga.
Nkuko Bibiliya yabitubwiye, Yesu yajyanye na Petero na Yohana na Yakobo, azamuka umusozi ajya gusenga. Aba batatu, bari abantu Yesu yitabaza iyo bikomeye, bari abantu asengana nabo, bari abantu bafite amasezerano yihariye: Nka Petero twibuke ko ari we wahishuriwe Mesiya, Yesu akamubwira ngo ‘kuri iryo hishurirwa azaryubakaho itorero’, Yohana nawe yahawe isezerano ko nubwo abandi bigishwa bazapfa mu buryo bugoye, we azasaza neza. Niwe wanditse igitabo cy’Ibyahishuwe kandi mu ntumwa zose niwe wagize amasaziro meza.
Warakijijwe ubuhamya burahinduka, hanyuma umubano wawe n’Imana umeze ute? Uri umuntu Imana yakwizera ikamubitsa amabanga? , Hari abantu babayeho ari abanyamabanga b’Imana:
Abigishwa basigaye igihe Yesu yazamukanaga umusozi na Petero, Yohana na Yakobo, basigaye ku kazi ko kurwana na dayimoni, kandi byarabananiye. Bibiliya ivuga ko baraye barwana na dayimoni yari mu mwana urwaye igicuri, birabananira Yesu aje bukeye aba ari we umukiza.


text:
Yanditswe na Karegeya Omar
Muri disikuru Perezida Grégoire Kayibanda yageneye impunzi z’Abatutsi tariki 11 Werurwe 1964, ijambo Jenoside ryagarutsemo kenshi. Agera aho agira ati, “nimuhirahira gufata Kigali, -nubwo bidashoboka- rizaba ari ryo herezo rya burundu kandi ryihuse ku nyoko Tutsi”.
Perezida Kayibanda Gregoire (photo archives )
Nyuma y’igihe gito bamwe mu batutsi bari barahunze ubwicanyi bwa 1959, bari bamaze kwisuganya batangira kugaba ibitero ku Rwanda bashaka kugaruka mu gihugu.
Tariki ya mbere Nyakanga 1962, u Rwanda rwahawe ubwigenge, maze Grégoire Kayibanda agirwa Perezida. Itotezwa ntiryahagaze, kuko na 1963 hari abandi bahunze, ari nako bamwe bagerageje gutera u Rwanda mu mpera z’uwo mwaka.
Tariki 11 Werurwe mu 1964, Perezida Grégoire Kayibanda yabageneye ubutumwa abinyujije muri disikuru. Iyi disikuru uko yakabaye yahinduwe mu gifaransa, isohoka mu kinyamakuru “Rwanda Carrefour d’Afrique, No 31”.
Benshi mu bashakashatsi, abakora amaperereza kuri Jenoside n’abarimu b’amateka, bahuriza ku kuba ari bwo bwa mbere iri jambo ryari rikoreshejwe mu Rwanda.
Ninde JENOSIDE (Qui est génocide?)
Muri iyo disikuru y’amapaji atanu, ijambo Jenoside rigarukamo nk’impakanizi, kuko urisangamo incuro 6. Kayibanda yarikoreshaga abaza impunzi z’abatutsi, ngo “Ninde JENOSIDE (Qui est génocide?)”
Mu busemuzi ni nk’aho yavugaga ati, “ari mwe ari natwe ninde uri kwitegura gukora JENOSIDE?”
Aha nyuma akoresha iryo jambo agira ati, “none se ubwo Ni nde JENOSIDE? Reka tuvuge ko mufashe Kigali, nubwo bitashoboka, ubwo muribuka ko ako kavuyo mwateza ari mwe ba mbere mwakagwamo? Simbitindaho, mubyibwire namwe, rizaba ari iherezo rya burundu kandi ryihuse ku nyoko Tutsi”.
Mu bika binyuranye by’ubu butumwa, Perezida Kayibanda agenda yereka impunzi z’abatutsi ko ibikorwa zari zirimo byari Iterabwoba, maze akababaza ‘uri Jenoside, hagati y’ubutegetsi bwe n’impunzi”.
Atangira agira ati, “Mpunzi z’abanyarwanda dukunda, ntitaye ku bibazo nterwa n’ubusazi bwa bamwe muri mwe bigize abaterabwoba bava iyo hanze, bakaza kudurumbanya bene wabo bibereye mu mahoro, muri iki gihugu cyacu cyigenga kandi kirimo demokarasi;
Ntitaye ku ngaruka z’ubuhemu bwa bamwe muri mwe butugejeje aho kwitwa JENOSIDE;
[……]
Ubuzima bw’abantu bumaze gutikirira mu iterabwoba ryanyu muduciye mu rihumye, ntibuzigera busibanganywa n’ibinyoma byanyu mubeshyera Leta.
Ni nde JENOSIDE? Mwibaze iki kibazo namwe
Ese ubwo mwibwira ko abatutsi basigaye mu gihugu bishimiye iyitwarire yanyu ibahoza mu bwoba?
Ni nde JENOSIDE? Ese ababatera inkunga muri ibyo bikorwa by’iterabwoba bihitana abavandimwe banyu, bajya babibutsa ko n’Abahutu batazakomeza kwihangana? Ko nabo bashobora kugira ubutwari bwo guhangana namwe mukabihomberamo?
Ni nde JENOSIDE? Ni nde ubaha intwaro mukoresha mutera ubwoba abavandimwe baturiye imipaka? Ese ubundi azibaha agamije iki? [….]
Igisobanuro cy’umututsi cyarahindutse
Perezida Kayibanda ati, “ Ese ubundi umututsi bivuga iki? Mugira ngo bivuga imfura kumwe kwa kera? Cyangwa ni Nyagasani nko ku ngoma ya cyami?
Ubu umututsi ni ubwoko bw’abaterabwoba bahora bimuka «Ethnie nomade et terroriste» nk’uko mushaka kubigenza.[…..]
Nongere mbabaze, ni nde JENOSIDE? Iyo mufata abagore banyu n’abana batagejeje imyaka 15 mukabashyira ku rugamba rw’iterabwoba, muba mwumva mwubahiriza inshingano mboneragihugu?
Hanyuma akababurira ko impunzi z’abatutsi nizifata Kigali, bizateza akavuyo bakaba ari bo bakagwa, bityo rikaba iherezo ry’ubwoko Tutsi mu Rwanda.
Nyuma y’imyaka 30 byarabaye, iyo Imana y’i Rwanda na bamwe mu banyarwanda batahagoboka, ntihari gusigara n’uwo kuzabara inkuru.


text:
Nzakaraba ntafite igicumuro, Ni ko nzazenguruka igicaniro cyawe Uwiteka, Kugira ngo numvikanishe ijwi ry’ishimwe, Mvuge imirimo yose itangaza wakoze. (Zaburi 26:6-7)
Akamaro ko gusangira n’abandi ubuhamya bwawe bw’ibyiza Imana yakoze mu buzima bwawe ntabwo twakavuga ngo tukarangize. Fata akanya utekereze iby’Imana yakoze byose mu buzima bwawe maze ubivuge.
Mu Byahishuwe 12:10-11 hatubwira ko Satani ahagarara imbere y’Imana buri munsi n’ijoro aturega: Ni yo mpamvu yitwa ‘umurezi wa bene Data’. Ariko uzi n’ikindi? Twamutsindishije amaraso ya Yesu n’ubuhamya bwacu bw’Ijambo.
Hari imbaraga zitagira ingano zirekurwa iteka iyo duhamije iby’ineza y’Uwiteka. Iyi ni yo mpamvu Satani adashaka ko tuvuga ibitangaza twabonye, ku butsinzi no gutunganirwa kwacu. Iteka agerageza kutwumvisha ko ibyo bitangaza byabaye ari ibintu byahuriranye gusa, ko ari kubw’amahirwe. Oya! Imana ntabwo ikora kubw’amahirwe, Yiyemeje kugukura muri cya gihirahiro warimo, kandi ifata umugambi wo gutabara kuri irya saha ubikeneye.
Amaraso y’Umwami Yesu yamenetse kubwawe kandi kwizera ufite muri yo ni intambwe ya mbere gusa. Kugira ngo uhore ugendera mu butsinzi, ugomba gutera indi ntambwe uhamya iby’ineza y’Imana mu buzima bwawe.
Ugomba kwiga gutangaza uburyo Ijambo ryabyaye umusaruro mu buzima bwawe; uhamye ibyo bintu byose Yesu yagukoreye mu Ijambo rye. Iteka ujye wibuka ko akwitayeho kandi agukunda cyane.
None rero, ujye ukanguka mu gitondo utangaza ineza y’Imana, wiyibutse unibutse n’abandi iby’ubuntu bwayo. Satani ntiyabasha kuburanya ubuhamya bwawe kandi ntiyanabuhagarika, kuko ari ukuri. Ubwo ni bwo buryo bwo kugumisha Satani mu mwanya we, ari ho munsi y’ibirenge byawe.
Ijambo ryo kwatura:
Ndi ugukiranuka kw’Imana muri Kristo Yesu; none rero icyaha ntikizangiraho ubutware. Ndatunganiwe, kandi ndi umutsinzi ubuzima bwanjye bwose kuko uri muri jye aruta uri mu isi. Yankuye mu isayo anshyira ku rutare ngo mpagume. Yashyize indirimbo Ye mu mutima wanjye, indirimbo yo guhimbaza Imana yanjye. Haleluya!
Inkomoko: “Urusobe rw’Ibiriho ” Igitabo cyanditswe na Chris &Anita Oyakhilome
[email protected]


text:
Munyaneza Alexis (si izina rye) amaze imyaka irenga 15 akeka ko umwana wa kabiri mu muryango we yaba atari uwe, kuko ubwo umugore we yari amaze kumubyara yamenye ko yamucaga inyuma.
N’ubwo nta gihamya afite, Munyaneza ngo abona umwana badasa, ndetse kuva icyo gihe yumvise nta rukundo rwa kibyeyi amufitiye nk’umwana we.
Uyu mugabo avuga ko n’ubwo agerageza kwihishira akereka umwana ko amukunze, ngo atekereza ko umwana na we amaze kubona ko atamwishimira cyane nk’abandi bana.
“Nabajije umugore wanjye niba koko ndi se w’uwo mwana arabinyemeza, ariko njyewe mu mutima wanjye nagumanye ingingimira.â€
Munyaneza avuga ko nta kindi yigeze akora ngo amenye niba uwo mwana ari uwe. Ngo amaze imyaka irenga 15 agerageza kumwakira nk’uwe ariko byaranze.
“Nigeze numva ko hari ibizamini bikorwa n’abaganga bikagaragaza niba umwana ari uwawe, ariko muri iyi myaka yose sinasobanukiwe uburyo bikorwa, cyangwa ngo menye aho bikorerwa mu Rwanda.â€
Test d’ADN, ni ibizamini bikorwa na laboratwari zifite ibikoresho byabugenewe, hagamijwe kumenya niba umugabo ari se w’umwana, niba umuntu ari umuvandimwe n’ibindi bigaragaza amasano y’abantu ya hafi.
Mu Rwanda, haboneka gusa laboratwari imwe ipima ibizamini bya ADN na yo irigenga, nta laboratwari ya Leta ipima bene ibi bizamini.
Rafiki Murindwa ushinzwe imenyekanisha muri Lancet, Laboratwari iherereye ahazwi nko ku Gisimenti ikaba ari na yo yonyine ipima ibizamini bya AND mu Rwanda yasobanuriye Izuba Rirashe uko bino bizamini bikorwa.
Ngo umuntu ukeneye gukoresha ikizami ngo amenye niba ari se w’umwana azana icyemezo cy’amavuko cy’umwana kigaragaza amazina y’ababyeyi be bombi ari nk’uko ari ku ndangamuntu, fotokopi z’indangamuntu z’ababyeyi bombi na bo bakaba bahibereye.
Ngo mu gihe umwana ari mukuru ni ukuvuga arengeje imyaka 18 azana fotokopi y’indangamuntu ye. Ngo aba babyeyi kandi batumwa abagabo ku mpande zombi bazahamya ko ikizamini cyakozwe.
Iyo ibyo byangombwa byuzuye, ibipimwa n’ibyo byangombwa bishyirwa mu ibahasha igafungirwa imbere y’ababyeyi n’abahamya, hanyuma bagasinya (ababyeyi) ahafungirwa kugira ngo uzagerageza kuyifungura bizagaragare.
Ngo iyo ibyo birangiye, ikizamini cyoherezwa muri Laboratwari ya Lancet muri Afurika y’Epfo, ibisubizo bikaboneka mu gihe kiri hagati y’ibyumweru bitatu n’ukwezi.
Iyo umubyeyi w’umugabo yanze kujya kwipimisha ngo bimenyekane niba umwana ari uwe cyangwa se atari uwe, umugore ashobora kwifashisha polisi ikaba ari yo imuha urwandiko rubimutegeka, nk’uko bijya bigenda muri bamwe bakirwa na Lancet.
Muri rusange, iyi Laboratwari yakira abantu batatu buri kwezi, umubare ukaba ugenda uzamuka mu gihe cy’amezi 10 bamaze bakora.
Muri Test d’ADN hapimwa iki?
Tujya tubona mu mafilime bapima buri kintu cyose cyavuye ku muntu: amacandwe bakuye ku kintu umuntu yanywereyeho, umusatsi, imbyiro n’ibindi.
Rafiki avuga ko ibi atari amakabyankuru kuko ikoranabuhanga ryihuta kandi rizana ibintu bishya mu buzima buri munsi, ngo ariko burya amaraso ni yo atuma ibisubizo biboneka bitibeshye 100%.
Muri Lancet, bafata amaraso y’umwana na se cyangwa se ay’abandi bantu baje kwipimisha bakaba ari yo bohereza gupimwa.
Rafiki yagize ati “Burya mu maraso y’umwana haba haragiyemo 100% bya genes z’ababyeyi be bombi. Ni yo mpamvu ari yo dukoresha kugira ngo tubone ibisubizo bidashidikanywahoâ€
Asaba Abanyanyarwanda ko niba hari abashidikanya ku mwana yajya yihutira gukoresha iki kizamini aho kugira ngo bahorane amakimbirane mu ngo.
Rafiki ati “Iyo hari urwikekwe ko umwana atari uw’umugabo dore ko akenshi abagabo ari bo bagira icyo kibazo, umwana abigenderamo. Aho kugira ngo bibe ibintu byo kubika mu mitima, ni byiza kujya gukoresha test d’ADN.
Kugeza ubu, ikizamini cyo kumenyekanisha niba umugabo ari se w’umwana cyangwa niba atari we cyishyurwa amafaranga ibihumbi 311 n’amafaranga 900 muri Lancet, nta bwishingizi bucyishyura.
Ni igiciro kiri hejuru ugereranyije n’imibereho rusange y’Abanyarwanda, ariko Rafiki akemeza ko ari gito kuko bo babyohereza muri laboratwari ya Lancet muri Afurika y’Epfo, bikaba bimeze nk’aho ari bo babyikorera.
Avuga ko kandi impamvu laboratwari zose zitagira iki kizamini ngo ni uko ibikoresho byifashishwa bihenze cyane, kandi kikaba atari ikintu gikenerwa cyane mu buzima bw’abantu muri rusange.
Hazaboneka ryari laboratwari za Leta zipima ADN?
Malick Kayumba ushinzwe itumanaho muri MINISANTE avuga ko hari laboratwari zizapima ibizami bya ADN ziri kubakwa ngo kandi zirenda kurangira.
Kayumba yagize ati “Hari irimo kubakwa ku bitaro bya Kacyiru. Hari n’iri kubakwa kuri Laboratoire National iri hafi kuboneka ku buryo uyu mwaka uzarangira yatangiye gukoreshwa.â€


text:
Kubyuka ugasanga mu maso hawe hajemo ibiheri cyangwa ibishishi ntawe bidatera imbogamizi. Nyamara kandi twihutira gushaka imiti ikiza ibyo biheri, rimwe na rimwe aho gukira bikiyongera. Kuko twavuye ibigaragara tutitaye ku cyabiteye cyangwa tugakoresha imiti itajyanye n’icyo turwaye.
Impinduka zose ziba mu maso; byaba ibyo biheri, uruhu rukanyaraye, iminkanyari, iminwa yumye, n’ibindi binyuranye burya biba bifite impamvu zinyuranye zibitera cyangwa bikaba uburyo umubiri ukoresha ugaragaza ko hari ibitagenda neza.
Muri iyi nkuru tugiye kurebera hamwe ibintu binyuranye wibonaho mu isura nyamara bifite ikibitera kiri mu mubiri imbere, tunarebe icyo wakora mu kubivura.
Ibintu 10 twibonaho mu maso n’uburyo bwo kubirwanya
Kuzana ubwoya cyangwa ubwanwa (ku bagore)
Ku bagore, kumera ubwoya cyangwa ubwanwa bishobora kuba ikimenyetso cy’uko hari ikibazo mu misemburo itaringaniye cyane cyane hakaba hakozwe umusemburo wa testosterone mwinshi.
Bishobora kandi kuba ikimenyetso cy’ibibyimba byo mu mirerantanga; iyo kumera ubwo bwoya bijyanye no kubura imihango cyangwa imihango itari kuri gahunda.
Mbere yo gushaka uko wakikiza ubwo bwoya wabanza kujya kwisuzumisha bakareba niba imisemburo yawe iringaniye bakanagusuzuma bya bibyimba. Iyo ikibazo kivuyeho bwa bwoya bugenda bushiraho
Ibiheri n’ibishishi
Nubwo impamvu zibitera zinyuranye ariko imwe mu mpamvu zitera ibiheri mu maso ni imirire itaboneye. Gukoresha cyane amata n’ibiyakomokaho ni imwe mu mpamvu zitera kurwara ibiheri kuko bituma hakorwa ibinure byinshi bya sebum, birinda umubiri kugira umwera nyamara iyo bibaye byinshi bigatera ibiheri. Kugabanya isukari, ibiribwa byanyuze mu nganda ahubwo ukihatira kurya imboga n’impeke zuzuye ni bimwe mu byagufasha kurwanya ibiheri
Kwirabura ahazengurutse munsi y’ijisho
Hari abantu usanga munsi y’ijisho habo hirabura kurenza ahandi, ubanza aribo bitwa ba Masoyinyana. Nyamara kandi niba ibi bikubayeho bishobora kuba bitewe nuko mu byo urya harimo ibyo umubiri wawe ufata nk’uburozi kuri wo. Rero mu byo urya gerageza kugabanya amafunguro azwiho gutera ubwivumbure mu mubiri nk’amagi, amata, gluten (iboneka mu binyampeke bimwe) ubikore byibuze iminsi icumi. Ibyo niba ntacyo bihinduye wajya gukoresha ibizami by’ubwivumbure bw’umubiri
Utubyimba
Utu tubyimba dukunze kuza mu maso dutukura cyangwa tumeze nk’uturetsemo amazi ugasanga bamwe barihutira kutumena. Utu tubyimba ahanini duterwa nuko umubiri udafite muri wo ibinure, zinc na vitamin A. kugirango bicyemuke usabwa kurya ifunguro rikize ku binure bya omega-3 bikomoka ku mafi ya salmon cyane cyane. Ukarya utubuto nk’inzuzi z’ibihaza, flaxseed, ibishyimbo, inyama y’inka itunzwe no kurisha gusa bikaguha Zinc. Naho vitamin A uyikura mu mbogarwatsi muri rusange, n’ibijumba. Ibi biheri kandi ni kimwe na bya bindi biza ku matako n’ibibero
Iminwa isataguritse
Ikibazo cy’iminwa isataguritse wakakivurishije ibyo urya kuruta gusigaho ya mavuta bahimbye ngo ni agahomamunwa (labello) kuko gusatagurika no kuma iminwa ahanini ni ikimenyetso cyo kubura vitamin B3 na Zinc. Abakunda kurya ibikomoka ku bimera gusa nibo iki kibazo gikunze kugaragaraho. Kuko iyi vitamin n’uyu munyu-ngugu bikunze kuboneka mu bikomoka ku matungo nk’inyama y’inkoko, umwijima n’ifi. Ku bimera wakoresha inzuzi z’ibihaza kuri Zinc naho kuri niacin (vitamin B3) ugakoresha amashaza n’ibihumyo.
Ibisebe ku munwa
Ibi bisebe biza aho umunwa wo hejuru uhurira n’uwo hasi, bamwe babyitaga ‘kibyi’ kera tukiri abana bakakubwira ngo jya hejuru y’aho witumye bigishyushye uhakange (Uti bwooo) ngo birakira!!!!!
Nyamara ibi nabyo ni ikimenyetso cy’imirire mibi cyane cyane bikaba bigaragaza ikibazo cya vitamin B2 na B12 hamwe n’ubutare.
Gusa nta mpamvu yo guhangayika kuko biroroshye kubikosora. Icyo usabwa ni ukongera amafunguro akungahaye kuri izi ntungamubiri. Aha twavugamo imbogarwatsi, ibishyimbo, inyama y’inkoko itunzwe no gutora, inyama y’inka zitunzwe no kurisha, urenzeho ipapayi nka rumwe mu mbuto zizwiho gufasha igogora kugirango ntihagire na kamwe kagucika ngo gasohoke
Kugira ibitsike bicye
Kuri ubu biragora kumenya niba umukobwa cyangwa umugore afite ibitsike bicye cyangwa yarabyogoshe ku bushake bwe (kwepiya). Ariko niba ubona ibitsike byawe bigenda bipfuka bigabanyuka bishobora kuba ikimenyetso cyerekana ko imvubura ya thyroid itari gukora neza bikerekana imisemburo itaringaniye. Ibindi bimenyetso bigendana twavugamo uruhu rwumagaye, kwituma impatwe, guhorana umunaniro no kwiyongera ibiro. Niba ibi bikubayeho jya kwisuzumisha barebe niba biterwa na thyroid baguhe imiti ifasha kuringaniza ya misemburo
Uruhu rwijimye
Uruhu rwijimye ntabwo ari urwirabura cyane cyangwa urutakarabye ahubwo hari uruhu ureba ukabona ko rwijimye ukuntu ku buryo budasanzwe. Uru ruhu ahanini ruterwa no kugira amaraso macye bikaba biva ku kubura vitamin B6, B9, B12 n’ubutare mu mubiri. Ibi bikunze kuba ku bantu barya ibimera gusa, abafata imiti runaka nk’igabanya acide mu gifu na metformin cyangwa abafite ibibazo mu igogorwa.
Niba ubona uruhu rwawe ruri guhinduka koresha ibizami by’amaraso nuko wongere ifunguro ririmo imboga, ibishyimbo, inyama y’inka n’inkoko
Uruhu rwumagaye
Nubwo akenshi kuma uruhu bigendana no kuba udafite amazi ahagije mu mubiri kunywa amazi siwo muti gusa wagufasha. Niba kumagara bigendana n’ibindi bibazo by’uruhu nko kwishimagura, ibiturike n’ibibyimba gerageza gufata ifunguro rikize ku binure bya omega-3 biboneka ahanini mu mafi yo mu Nyanja, kimwe na omega-6, urufatanye rwabyo nirwo rugize vitamin F izwiho gutuma uruhu rugumana ubuhehere bwarwo
Iminkanyari
Yego ntiwabuza uruhu kuzana iminkanyari kuko rushaje ariko ushobora kuyirinda kuza imburagihe. Kuzana iminkanyari imburagihe biterwa ahanini no kubura vitamin C ihagije mu mubiri kuko iyi vitamin izwiho kuba imwe mu byifashishwa hakorwa collagen, iyi ikaba poroteyine y’ingenzi mu zituma uruhu ruba neza. Ngaho tangira wihate imbuto nk’ipapayi, inkeri n’inanasi, urye poivron zihagije n’amashu mu bwoko bwayo bwose.


text:
Inyigisho yo ku wa mbere, icyumweru cya 26 gisanzwe, giharwe, C, 2013
Ku ya 30 Nzeli 2013 – Umunsi wa Mutagatifu Yeronimo
Iyi nyigisho mwayiteguriwe na Padiri Cyprien BIZIMANA
AMASOMO: 1º. Zak 8, 1-8; 2º. Lk 9, 46-50
Nimureke isengesho ryacu rya none turyerekeze kuri YEZU n’uriya mwana muto yarembuje akamushyira hagati y’abigishwa be. Yaramurembuje aza yihuta akuruwe n’ubwuzu n’urukundo YEZU agaragariza bose. Muri rusange abana ni beza cyane, bagira umutima woroheje kandi ushyira icyizere cyose mu muntu wese umukuriye. Ayo matwara y’abana agaragara cyane cyane ahantu batanga uburere bunoze. Na none ariko ahiganje imidurumbanyo, abana bakura umutima utari hamwe bagahora bakanuye amaso banahura n’umuntu ubasuhuje bakagaragaza ikizizi n’ikinyabupfura gike cyane. Icyo YEZU KRISTU ashaka kutwibutsa ni uko isi izamumenya ihereye ku burere bwiza iha abana bayo. Kwakira abana bato ukabagezaho ibyiza, ni ko gutegura ejo hazaza heza. Kwakira neza umwana mu muryango ni ukumwitegurana urukundo rushyitse kandi ukamumenyesha Imana Data Ushoborabyose. Kwakira neza abana mu gihugu, ni ugutegura gahunda zihamye zituma abasore n’inkumi barangwa n’ubuzima bwiza kuva bavutse. Ibihugu usangamo amategeko ashyigikira ibibi, ni na byo usangamo ibibazo byinshi by’urubyiruko rwiyandarika rwica ubuzima bw’abandi na rwo rutiretse. Bakora ibyo bashaka byose n’urupfu rukaziramo.
Mu butumwa bwe, YEZU yatugaragarije ko abana ari beza kandi twabigisha byinshi byiza tukanabibigiraho. Mu gihe havugwa hirya no hino ibibazo byo kuyobya abana no kubafata ku ngufu, ni ngombwa gushishikariza uwitwa umukristu wese isengesho ribaragiza Bikira Mariya kugira ngo ababyeyi n’abanyamategeko bakore ibishoboka byose Sekibi yadutse mu bihugu hirya no hino itsindwe. Kwakira umwana neza mu izina rya YEZU, ni ukumukundisha ibyiza by’ijuru, ni ukumwereka ko kuba ku isi bishimishije kandi bifite icyanga mu gihe umuntu atangira kumenya ubwenge akishyira mu maboko y’Uwamuremye.
Uwumvishe ivanjili ya none wese, niyibaze icyo amarira abana bose bahura na we. Ese wiyumvamo Urukundo ukwiye kubagaragariza? Ese ushaka kubegera no kuganira na bo ugamije kubahuza na YEZU KRISTU? Ese utinyuka kugerageza kubafasha kubona ko uburangare bw’isi ya none n’ibigirwamana bihari ari ibyonnyi bigomba kugenderwa kure? Mu gihe kizaza, abatagatifu ni abantu bose bazaba barafashije abana n’urubyiruko gukunda YEZU KRISTU kuruta bose na byose. Aho guharanira ibyubahiro n’amakuzo, abayobozi ba Kiliziya ku nzego zose, nibihatire gukora ubutumwa butuma abantu bava mu mwijima bakivuka.
YEZU KRISTU nasingizwe. Umubyeyi Bikira Mariya aduhakirwe. Abatagatifu duhimbaza none ari bo Yeronimo, Ewuzebiya, Antoni na Honoriyo badusabire.


text:
Christopher Ndayisenga ni umuhanzi akaba n'umushumba wungirije umugore we Apotre Sarah Muhongerwa Speciose ku buyobozi bw'itorero Inkunge y'amahoro. Muri nkuru tugiye kubagezaho byinshi mutari muzi kuri Pastor Christopher.
KANDA HANO WUMVE 'NDIHO' YA PASTOR CHRISTOPHER
Pastor Christopher Ndayisenga yatangiye muzika akiri muto kuko yabihuzaga n’impano yari afite yo kuririmba. Ahagana mu mwaka w’1988 ni bwo yatangiye kujya abyinira mu mugongo w’umubyeyi we, bigaragariza nyina ko umwana we afite impano idasazwe. Pastor Christopher avuga ko yatangiye kumenya neza ko yifitemo impano yo kuririmba ari mu cyigero cy’imyaka 7 y'amavuko. Yabwiye Inyarwanda.com ko intego ye mu muziki ari ukwamamaza Yesu Kristo.
Avuga uko yinjiye mu muziki, yagize ati: "Ndibuka ko najyaga ndyama nkarota indirimbo nkabyuka nkaririmba iyo ndirimbo nkashaka abantu bakamfasha kuyandika kuko nari ntarakamenya neza kwandika” Mu mwaka w’ 1994 Paster Christopher yabarizwaga mu Karere ka Musanze aho yakoreraga umurimo w’Imana muri Korali yitwaga “Komeza ubutumwa” yo mu itorero ry’ ADEPR nyuma aza kuyivamo mu 1995 yerekeza mu yindi Korali yitwa “Intumwa” yo mu Karere ka Musanze, iyo korali akaba ari nayo yatangiriyemo gucuranga kuko yabikundaga cyane.
Iyi Korali yaje kumubonamo impano yo gucuranga, nyuma yaho nibwo bahise bamushyira ku rutonde rw'abagombaga kwiga umuziki muri iyo Korali. Yagize ati: "Icyo gihe ni bwo natangiye kwiga neza umuziki navuga ko impano yanjye yatangiriye aho kwaguka ntangira guhimba no gucuranga kuko ndi no mu bantu ba mbere bahimbiye korali Intumwa indirimbo." Ahagana mu mwaka w’ 2000 nibwo Pastor Christopher yatangiye kuririmba ku giti cye atangira gutungurwa no kumva bimeze neza.
Mu mwaka w’ 2012 ni bwo Pastor Christopher yasohoye indirimbo ze 8 z'amajwi (Audio). Ibi byamuhaye imbaraga zo guhita yerekeza mu ishuli rya muzika, ari naho yigiye igicurangisho cyitwa Saxophone yari amaze kubona ko cyatinywe n'abatari bacye. Iki ni kimwe mu bikoresho bya muzika bitamenyerewe hano mu Rwanda ndetse no hanze harwo aho uzasanga gicurangwa n’umugabo kigasiba undi.
Pastor Christopher umwe mu bahanzi b'abahanga mu muziki wa Gospel
Pastor Christopher yakoze ibi agamije kurushaho kunoza izari inzozi ze. Yavuze ko yakuze anyurwa cyane n'ibihangano bya bamwe mu bahanzi bo mu Rwanda. Ubwo yari afite imyaka 7 y’amavuko,ni ukuvuga mu mwaka w’ 1997-1998 ni bwo yatangiye kugenda akunda kumva amwe mu matsinda nka Sowazi, Groupe makoma, umubahanzi Alex Dusabe. Kuri ubu avuga ko intego ashyize imbere kurusha izindi ari uguhindura amahanga abinyujije mu muziki no kuririmba, ibi kandi akabifatanya n'ishingano afite za gishumba, ibintu avuga ko bizarushaho kugenda neza.
Yagiye agaragara mu bitaramo bitandukanye yaba ibya hano mu Rwanda ndetse no hirya no hino ku muganane wa Afrika. Amaze kujya mu bihugu bitandukanye muri gahuda z'ivugabutumwa aho twavugamo: Kenya, Uganda, Burundi n'ahandi. Zimwe mu mbogamizi Pastor Christopher yagiye ahura na zo aha twavuga nko kubona ubushobozi bitari byoroshye icyo gihe, bikaba bitandukanye n'ubu aho avuga ko ikimubera imbogamizi bitakiri ubushobozi.
UMVA HANO INDIRIMBO 'NDIHO' YA PASTOR CHRISTOPHER
Yavuze ko imbogamizi afite kuri ubu ari inshingano nyishi afite mu itorero nko kuba ari umwe mu bashumba bakunze gukora ingendo nyinshi zitandukanye zirimo n'izo gufungura amatorero hirya no hino ku isi. Gusa we ahamya ko icyo ashyize imbere cyane ko ari ivugabutumwa kuko ari naryo afatanya na muzika. Avuga ko agomba gukoresha impano yahawe n'Imana. Yagize ati: "Icyo mfite ngomba kugira abo ngisigira, gusa impano ntabwo itangwa n'umuntu ahubwo impano itangwa n’Imana."
Yunzemo ati: "Njye mfite impano ariko hari imbuto zishobora kuva kuri iyo mpano, ntabwo navuga ngo nzabaha impano kuko yo itangwa n'Imana… ubu ndimo ndategura gahunda nanarushaho gukomeza kwiga muzika kuko ntigeze nyihagarika, mfite intego yo gushinga ishuri rya muzika no gukora ama studio ya Gospel agezweho."
YAHISHUYE INKOMOKO YO KUBA PASITERI
Pastor Christopher yagize ati: "Nkiri muto mfite amezi 5 gusa hari abamissionaire baje mu Rwanda bigisha ku kintu cyo gutanga, mama umbyara ahita yuzura umwuka wera ni ko guhita ababwira ati uyu mwana wanjye ndamutanze ako kanya bahita babyandika mu bitabo byabo. Nabimenye nkuze ariko byose byanyuze mu nzira ndende kuko ku bwanjye ntabyo natekerezega naje kwisanga ndi Pasiteri ndi Umushumba."
Pastor Christopher yakomeje agira ati: "Ibyo nakoraga byose mama yarambwiraga ati ibyo ukora byose umenye ko njye nagutuye Imana kandi ugomba kuzayikorera." Yagize ubutumwa atanga ati: "Abantu batura abana babo ibigirwa mana bamenye ko biriya bintu bibakurikirana mu buzima bwabo…" Yaboneyeho no gushimira Nyina kuko we yahisemo neza amuntura Imana.
Pastor Christopher yagize ati: "Njyewe nabibonyemo umugisha guturwa Imana birimo umugisha kandi binahesha umugisha kuko hari ibyiza biri mu guturwa Imana hari n’ibibi biba mu guturwa ibigirwamana (satani)" Yashimiye n'abandi bagize uruhare mu kumfasha yaba amakorali yagiye aririmbamo ndetse na nyakwigendera Jean Christopher Matata. Muri iyi minsi Pastor Christopher ahugiye mu gusubiramo indirimbo ze aho ari kuzikora mu buryo bugezweho.
Umunyamakuru wa Inyarwanda.com yabajije Pastor Christopher impamvu atakunze kumvikana cyane mu itangazamakuru mu gihe ari umwe mu bahanzi b'abahanga, asubiza ko yabanje kujya yihisha itangazamakuru kuko indirimbo ze zitari ziri ku rwego rwiza. Ibi ngo byatumye ajya kwiga umuziki, ubu akaba arimo kuzisubiramo neza. Yunzemo ko kuri ubu yatangiye kwegera itangazamakuru arishyiriye umuziki ugezweho mu gihe mbere yaterwaga ubwoba no kurisanga kandi nta ndirimbo nziza afite. Indirimbo yahereyeho mu zo ziyemeje gusubiramo ni iyitwa 'NDIHO'
KANDA HANO WUMVE 'NDIHO' YA PASTOR CHRISTOPHER


text:
Igikakarubamba cyakoreshejwe kuva cyera, abanyamisili ba cyera (bagiraga pharaoh) bacyitaga ikimera cyo kurama. Kikaba kizwiho gukoreshwa mu buryo bwinshi bavura indwara cyane cyane. Siho gusa cyakoreshwa ariko, no mu bwiza kigira akamaro. Uyu munsi turebere hamwe akamaro igikakarubamba cyagirira uruhu. Gikiza ibiheri Igikakarubamba iyo ukase ikibabi cyacyo mu imbere kigira ibintu bisa na gel. Bikaba aribyo bikoreshwa mu gukora imiti akaba ari nabyo wakoresha ku ruhu. Impamvu gikiza ibiheri nuko kigira ibintu bikigize byitwa Auxin na Gibberellins. Ibi bintu bikaba byihutisha…
Scrub ni ubwoko bwisabune ituma uruhu ruba rushya. Zikorwa ku buryo ziba zirimo utuntu duto tukagukuba uruhu rwose rwari rushaje rukakuvaho. Iyi photo iri hejuru ni igaragaza mbere na nyuma yo gukoresha scrub. Uyu munsi tugiye kurebera hamwe ukuntu umuntu yayikorera mu rugo ni ibintu biri naturel gusa. Ibintu uzakenera Isukari Iyi niyo exfoliant muri iyi scrub, nukuvuga niyo ikora akazi nyamukuru ko gukuraho uruhu rushaje hakagaragara urushyashya. Isukari isazwe niyo ikora neza kurusha isukari yumweru iba yoroshye cyane. Ubuki…
Vitamin ya ORS ikora gute?15/09/2018
Nyuma yo kureba video y’uyu mukobwa nifuje kugerageza vitamin ya ORS nkareba koko nimba ikora nkuko abivuga. Tuganire kubyo nayibonyeho mu gihe maze nyikoresha. Uko imeze(consistency) Iyi vitamin irafashe, imeze nka cream. Ntango ari amazi nkimwe ya olive, yo irafashe ark bitari cyane nka gikotori. Uko nyikoresha Nyuma yo gukoresha shampoo (soma uko shampoo ya ORS yo nayibonye) maze kuyikarabamo, nshyiramo iyi mayonaise imisatsi igitose. Kugirango menye neza ko yageze ahantu hose nyishyiramo mu bice by’umusatsi. Mu kuyishyiramo nibanda cyane ku misozo…
Primer ni amavuta umuntu y’isiga mbere yo kwisiga maquillage (makeup), akaba afasha maquillage kugumaho igihe kinini kdi ikanasa neza. Primer zizwiho: kugabanya pores ntizigaragare cyane kugabanya iminkanyari Koroshya uruhu Kugabanya ububyimbe Kugabanya amavuta mu ruhu Primer igira akamaro cyane ariko usanga abantu batayikoresha kubera rimwe na rimwe baba batayizi, Cyangwa bayizi ariko batizera ko koko hari icyo ihindura. Video y’uyu munsi akaba ariyumukobwa ugerageza ngo arebe nimba koko hari icyo imumarira. Yisiga maquillage uruhande rumwe yabanje primer urundi ntayo yakoresheje. Mu…
Uburyo 6 bwo kwiruhura stress01/09/2018
Tubayeho mu isi y’ibibazo, nta muntu utagira ibibazo byaba bito cg binini. Akenshi bikagutera stress, yenda uri gushaka minerval y’abana, cyangwa akazi kanze, ushobora kuba urwaye cg urwaje, ufite stress y’amasomo,uri umushomeri, ibibazo ni byinshi hanze aha hari nigihe biguhuriraho ari byinshi. Iyo ugize stress ntigushiremo bikwica mu bitecyerezo bigatuma wiheba cyangwa ukingunga. Ikindi kdi stress ishobora gutuma udakora ibyo wagombaga gukora neza. Hari uburyo wakikiza iyi stress, ntango aruburyo bwo gukemura ikibazo uhanganye nacyo icyo aricyo cyose. Ahubwo ni…


text:
Muraho, amakuru y’iminsi? Uyu munsi reka tuganire ku bisuko by’amarasita adafite ipfundo hasi ku mutwe akunze kuba ari inyabutatu asigaye agezweho bakunze kwita knotless braids. Turebere hamwe uko atandukana ninyabutatu zisanzwe bityo bitewe nibyo buri wese aba ashaka mu bisuko amenye uko ahitamo. Igihe cyo kuyasuka Hagati y’inyabutatu isanzwe nizo zidafite ipfundo, izisanzwe zirihuta kuzisuka. Kuberako inyabutatu zisanzwe umusutsi afata meshe ari bukoreshe ku gisuko ubundi agasuka gusa. Ku rundi ruhande ibi bidafite ipfundo bitangira ari umusatsi wawe gusa akagenda…
Gukuza imisatsi n’ibiryamye binini16/07/2021
Muraho neza, mu kiganiro cy’uyu munsi tubazaniye uburyo bwo kugura imyenda nibindi bintu ku rubuga rwa SHEIN. Ku batayizi SHEIN ni urubuga ruzwiho kugira imyenda, inkweto n’ibindi byinshi bigezweho ku mafaranga macye. Turabanyuriramo uko bigenda kuva utangiye kugeze aho ibintu watumye bikugeze mu biganza. Gusura urwo rubuga Ikintu cya mbere ukora ni ukujya kuri uru rubuga, bitewe nicyo wifuza gukoresha wakora internet cyangwa ugashyiramo application muri telephone yawe. Ku bashaka gukoresha browser ujjya kuri www.shein.com, abashaka application bakoresha android wayikura…
Akamaro ka chia seeds mu mubiri02/07/2021
Muraho, amakuru y’iminsi? Iyi lockdown nshya nizereko ibasanze amahoro. Ikiganiro cy’uyu munsi reka turebere hamwe akamaro ka chia seeds mu mubiri. Chia seeds ni ikiribwa cy’utubuto duto cyane twumukara, ikoreshwa mu biryo byinshi bitandukanye. Gusa ikaba yadutse vuba murwagasabo. Ku waba yibaza icyo zimara, reka tubibanyuriremo. Zigira intungamubiri nyinshi kandi calories ari nkyeya Utu tubuto nubwo ari duto tugira intungamubiri zidafite ingano kandi ntango zibyibushya kuberako calories zazo ziri hasi cyane. Intungamubiri zikubiye muri iki kiribwa ni izi zikurikira, mu…
Kongera amataye na sports ukoreye mu rugo18/06/2021
Muraho, amakuru y’iminsi? Mu nkuru y’uyu munsi tubazaniye imyitozo yo kongera amataye ukoreye mu rugo, ndetse akarusho ni imyitozo yose ukorera kuri tapis. Nta nimwe igusaba guhagarara ngo uyikore. Ibintu ucyenera ni tapis yo kuryamaho, isaha wabariraho amasegonda aha ushobora no gukoresha telephone yawe ubundi ubishatse wakoresha resistance bands kugirango sports zikore neza uzane amataye vuba. Ubaye aribwo ugitangira gukora izi sports, waba uretse gukoresha resistance bands ubundi ukazazikoresha wamaze kumenyera. Video turi kureberaho ni iyi iri munsi. Ku bifuza…
Muraho neza, uyu munsi reka tuganire ku mavuta ya made in Rwanda acururizwa ku rubuga rwa glowforce kuri instagram. Ku batayazi, turabanyuriramo amoko atandukanye ndetse nanababwire uko nabonye ayo nabashije kugerageza. Muri iyi nkuru turaganira ku mavuta ane atandukanye ariyo fresh face serum, multi use butter, scalp stimulator na rosehip clay mask. Reka dutangire Fresh face serum Aya ni amavuta ya serum yo kwisiga mu maso, arimo turmeric izwiho gucyesha uruhu ikagukiza ibiheri ndetse ikanakuraho inkovu zabyo. Iyi turmeric bayishyiramo…
Muraho neza, amakuru yanyu nizere ko mumeze neza. Inkuru y’uyu munsi reka tuganire kuri amwe mu mavuta azwiho gukiza ibiheri cyane. Tumenye uko akora, uburyo wayakoresha, ingaruka ashobora gutera ndetse naho wayagura ubaye wumva ushaka kuyagerageza. Aya mavuta turi buganireho ni aba agizwe na salicylic acid, iyo acid akaba ariyo izwiho gukiza ibiheri. Uko ikora Salicylic acid iyo igeze ku ruhu rw’umuntu yinjira mu twanyahu igakuramo imyanda n’amavuta biba byarafashemo. Ibiheri akenshi biterwa nuko utwanyahu tuba twazibye noneho amavuta aba…
Guhambura ibisuko neza ntuce imisatsi18/02/2021
Muraho neza, amakuru y’iminsi? Kimwe mu bintu twabonye bifasha kugira imisatsi miremire ni ugusuka. Iyo wasutse imisatsi yawe ntango uba uyisokoza bityo bikayirinda gucika mu gihe ibisuko bikirimo. Ikibazo kijya kivuka mu guhambura ibisuko, ugasanga ya misatsi itari yaracitse nibwo icikiye rimwe yose. Uhambuye neza ku buryo imisatsi utayica, nibyo byafasha imisatsi yawe gukomeza kuba miremire. Reka rero turebere hamwe ibintu bitandukanye byagufasha guhambura neza nyuma yo kumarana ibisuko igihe kirekire. Gusigaho amavuta Ikintu cya mbere gifasha kugabanya gucika nugusiga…
Muraho, amakuru yanyu? Nizereko lockdown ibafashe neza, uyu munsi mbazaniye inkuru ishyushye ku bantu bifuza kugira munda hato. Yego, kwisonzesha bituma munda hawe haba hato. Buretse gato kubivamo ni ukuri sindi kukubeshya birakora kandi nabashakashatsi babyizeho babonako ari ukuri. Uti gute? Kwisonzesha bisanzwe se? Umunsi wose se, iminota ingahe? Reka ibi bibazo byose tubinyuranemo Gute? Ubu buryo bwo kwisonzesha babwita vacuums mu cyongereza, bukoreshwa nabantu baterura ibyuma nk’akazi abo bita aba body builders kugirango munda habo hagume ari hato nubwo…
Muraho neza, uyu munsi tubazaniye inkuru y’imyenda isirimutse. Imyenda ni kimwe mu bintu iyo uyihisemo neza, ukamenya ikubera bituma ugaragara neza niyo waba utahenzwe. Ku bantu batajya bamenya ibintu bagomba kugura, cyangwa ugasanga ufite imyenda myinshi ariko itajyanye ukuntu iyi video irakwigisha imyenda y’ibanze. Uwo waba uriwe wese, iyi myenda iyo uyifite mu kabati iragufasha, igihinduka ni style yawo bitewe nibyo ukunda ndetse nibyo ubona bikubera. Niba rero ushaka kumenya nimba mu kabati kawe ufitemo iyi myenda cyangwa gusobanukirwa iyo…


text:
Abanyeshuri bakundaniye ku ishuri bigana mu ishuri cyangwa biga mu kigo kimwe, haba mu mashuri yisumbuye abanza na kaminuza barandukana cyane ariko akenshi urwo rukundo rurangirana kurangiza ikizami cya Leta ntabwo rukunze gukomeza ngo bashyingiranwe.
Muri iyi nkuru tugiye kubagezaho impamvu eshatu zituma abakundaniye ku ishuri urukundo rwabo akenshi rurangirira ku ishuri.
Niba wowe urimo gusoma iyi nkuru hashize nibura imyaka 2 urangikwije kwiga, subiza amaso inyuma ureba ba banyeshuri mwiganye bakundana cyane ku ishuri urasanga kubona uyu munsi bagikundana ari hafi ya ntabyo.
1.Kuburana
Impamvu ya mbere ituma umuhungu n’ umukobwa bakundana cyane ku ishuri, ntibabihishe, bakaba bari kumwe mu ishuri, mu isomero no muri resitora ku buryo abarimu n’ abandi banyeshuri babimenya ko abo bantu bakundana ariko ibyabo bikazarangira ni ubuzima bw’ ishuri ni ‘ukuburana umwe akajya kure y’ undi’.
Iyo ubuzima bw’ ishuri burangiye umuhungu akajya iwabo n’ umukobwa iwabo hari ubwo haba harimo intera ndende ntibazongere guhura bigatuma iby’ urukundo rwabo birangirana no kurangiza ikizami cya Leta.
2.Gushaka akazi
Ku ishuri umuhungu n’ umukobwa baba babayeho nk’ abatesi kuko buri umwe aba atunzwe n’ ababyeyi be. Iyo ageze hanze agasanga ariwe ugomba gutangira kwitunga no gushaka uko azibeshaho hari ubwo ubuzima bw’ umunezero n’ umuteto w’ urukundo ahita abishyira hasi agashyira imbaraga mu gushaka akazi, bigatuma urukundo yakundaniye na mugenzi we ku ntebe y’ ishuri rurangirira ku ishuri.
Bibaho ko buri umwe atwara nomero ya telefone ya mugenzi we bakazakomeza guhamagarana, ariko uko iminsi igenda ishira uko guhamagarana nako kugenda gucika intege kuko baba badafite icyizere ko bazongera guhura. Wawundi wagiye gushaka akazi iyo agize amahirwe akakabona yisanga ari gukorana n’ abandi uko agenda amenyana nabo hakavuka urukundo rushya rukamwibagiza uwo bakundaniye ku ishuri.
3. Gusambana
Rimwe na rimwe umuhungu n’ umukobwa bakundanira ku ishuri hari igihe babikora bigana bagenzi babo bakundana, kuko babateye ishyari ryo gusomana no gusambana. Iyo abanyeshuri bafashe umwanzuro wo gukundana bitewe n’ uko umuhungu ashyize imbere kwishimisha n’ umukobwa akaba aricyo agamije, iyo ubuzima bw’ ishuri burangiye burangirana na rwa rukundo nubwo abaruboneraga ku ruhande baba barabona ari urukundo ruhamye.
Biragoye ko wabuza abanyeshuri gukundanira mu buzima bw’ ishuri kuko iyo babonana kenshi buri umwe yisanga yakunze imico ya mugenzi agatangira kumwiyumvamo. Icyo abanyeshuri bakwiye gukora ni ukwirinda gukoreshwa n’ urukundo ikintu cyose cyabangiriza ejo hazaza.


text: Nuko abasoresha n’abanyabyaha basanga Yezu bose, bashaka kumwumva. Abafarizayi n’abigishamategeko batangira kwijujuta, bavuga bati «Uyu muntu ko yakira abanyabyaha akanasangira na bo!» Nuko Yezu abacira uyu mugani, ati «Ni nde muri mwe wagira intama ijana, imwe muri zo yazimira, ntasige za zindi mirongo urwenda n’icyenda ku gasozi, akajya gushakashaka iyazimiye kugeza igihe ayiboneye? Iyo amaze kuyibona ayiterera ku bitugu yishimye. Yagera iwe agakoranya incuti n’abaturanyi, akababwira ati ‘Nimuze twishimane, kuko nabonye intama yanjye yari yazimiye!’ Ndabibabwiye: nguko uko umunyabyaha umwe wisubiraho azatera ibyishimo mu ijuru, birenze iby’intungane mirongo urwenda n’icyenda zidakeneye kwisubiraho. Cyangwa se, ni nde mugore wagira ibiceri cumi, kimwe cyatakara, ntacane itara ngo akubure inzu, ashakashake kugeza igihe akiboneye. Iyo amaze kukibona akoranya incuti n’abaturanyi, akababwira ati ‘Nimuze twishimane, kuko nabonye igiceri cyanjye nari natakaje!’ Ndabibabwiye: nguko uko abamalayika b’Imana bazishima kubera umunyabyaha umwe wisubiyeho.»


text:
Ibijyanye n’ibanga
IKITONDERWA: IYO UKORESHEJE URU RUBUGA RWACU KANDI/CYANGWA UKADUHA AMAKURU AKWEREKEYE, UBA UDUHAYE UBURENGANZIRA BWO GUKORESHA AYO MAKURU, HAKURIKIJWE AMABWIRIZA AREBANA N’IBIJYANYE N’IBANGA YAVUZWE HASI AHA HAMWE N’AMATEGEKO N’AMABWIRIZA AGENGA IMIKORESHEREZE Y’AMAKURU YEREKEYE UMUNTU KU GITI KE.
Amabwiriza rusange y’ibijyanye n’ibanga
Reba nanone
KUBAHA AMAKURU Y’IBANGA
Twiyemeje kubaha amakuru yawe y’ibanga no kuyarinda. Aya mabwiriza agaragaza uko amakuru akwerekeye tumenya cyangwa ayo uduha azakoreshwa kuri uru rubuga rwacu. Hari amakuru runaka tumenya iyo usuye urubuga rwacu; ayo makuru tuyabika neza kandi tukakumenyesha uko tuzayakoresha. Ushobora guhitamo kuduha amakuru akwerekeye. Ijambo “amakuru akwerekeye” ryakoreshejwe muri aya mabwiriza, ryerekeza ku izina ryawe, imeri, agasanduku k’amabaruwa, nomero za terefone cyangwa andi makuru ashobora gutuma tumenya uwo uri we. Ntuzasabwa gutanga ayo amakuru akwerekeye kugira ngo wogoge uru rubuga. Ijambo “urubuga” ryerekeza kuri uru rubuga cyangwa izindi mbuga zifitanye isano na rwo, urugero nka apps.jw.org, ba.jw.org, stream.jw.org, na wol.jw.org.
KUGENZURA AMAKURU UTANGA
Uru rubuga ni urwa Watchtower Bible and Tract Society of New York, Inc. (“Watchtower”); ukaba ari umuryango udaharanira inyungu ukorera i New York, ugamije gushyigikira ibikorwa by’Abahamya ba Yehova no kwigisha Bibiliya. Niba wiyemeje gufungura konti, gutanga impano, gusaba gusurwa cyangwa gutanga amakuru akwerekeye, uba wemeye gukurikiza amabwiriza arebana n’ibanga na Cookies; ko amakuru yawe abikwa kuri mudasobwa zacu ziba muri Leta Zunze za Amerika; ko mu gihe bibaye ngombwa, Watchtower n’indi miryango ikoreshwa n’Abahamya ba Yehova yo mu bihugu bitandukanye ikusanya, ikohererezanya kandi ikabika amakuru akwerekeye kugira ngo ubone serivisi wifuza. Umuryango wacu ukorera ku isi yose kandi ukoresha imiryango iduhagarariye mu bihugu bitandukanye. Amakuru utanga ashobora guhabwa amatorero, ibiro by’amashami cyangwa indi miryango ikoreshwa n’Abahamya ba Yehova.
Amakuru agenzurwa bitewe n’ibyo ukorera kuri uru rubuga. Urugero, iyo uhaye impano umuryango dukoresha mu rwego rw’amategeko, uwo muryango uba ushobora kubona izina ryawe n’andi makuru akwerekeye, agutandukanya n’abandi. Dufashe nk’urundi rugero, iyo usabye ko tugusura, izina ryawe n’andi makuru akwerekeye, bihita bijya ku biro by’ishami no mu itorero ry’Abahamya ba Yehova kugira ngo bizagushakire umuntu ugusura nk’uko wabisabye.
Niba igihugu utuyemo kigira amategeko agenga ibyo kurinda amakuru, ushobora kubona aderesi y’igihugu uherereyemo ku ipaji ibonekaho aderesi kuri uru rubuga.
UMUTEKANO W’AMAKURU NO KUBIKA IBANGA
Turinda umutekano w’amakuru yawe kandi tukayagira ibanga. Dukomeza kuyabika mu buryo buhuje n’igihe kandi tugakoresha uburyo bwabugenewe kugira ngo turinde amakuru yawe abantu batayafiteho uburenganzira, abayakoresha nabi, abashobora kuyakoresha mu buryo bunyuranyije n’amategeko cyangwa kuba yatakara mu buryo bw’impanuka. Abantu bose bakoresha amakuru yawe, harimo n’abandi dukorana baba bagomba kubaha umutekano w’ayo makuru kandi bakayagira ibanga. Dukomeza kubika amakuru akwerekeye kugeza igihe icyo yakoreshwaga kirangiye cyangwa kugira ngo duhuze n’ibisabwa n’amategeko cyangwa amabwiriza agenga ibyo kubika inyandiko.
Dukoresha uburyo bwabigenewe bwo kurinda amakuru yawe mu gihe uyohereza, ari bwo Transport Layer Security (TLS). Nanone dukoresha uburyo bw’ikoranabuhanga bwose bushoboka kugira ngo turinde amakuru y’ibanga duhabwa. Dukora uko dushoboye kose kugira ngo amakuru atagera ku bantu batabifitiye uburenganzira.
ABATARAGEZA IMYAKA Y’UBUKURE
Niba ukoresha urubuga rwacu utarageza imyaka y’ubukure, wohereza amakuru akwerekeye ari uko uri kumwe n’ababyeyi bawe cyangwa undi muntu ukurera. Niba uri umubyeyi cyangwa urera umwana ukaba wemeye gutanga amakuru yerekeye umwana utarageza imyaka y’ubukure kuri uru rubuga, uba wemeye ibikubiye muri aya mabwiriza.
ABO DUKORANA
Hari igihe uzajya ubona imiyoboro y’imbuga za interineti z’abo dukorana tuba twarafashe kugira ngo tuzikoreshe muri serivisi zacu (urugero nk’igihe umuntu yuzuza fomu zo ku rubuga). Uzahita umenya ko uri ku rubuga rw’abo dukorana kubera ko ruzaba rudasa n’urwacu kandi ibyari ahagaragaza aderezi na byo bigahinduka. Nanone kandi ushobora kubona imeri cyangwa ubutumwa bugufi biturutse ku bo dukorana, buguha amakuru arebana n’ibyo wasabye ukoresheje uru rubuga, hakubiyemo n’ubutumwa buvuga ibyo wasabye. Iyo dutoranya abo dukorana, tubanza kureba neza ko na bo bubahiriza amabwiriza yo kutamena ibanga kandi bakita ku mutekano w’amakuru y’umuntu; kandi nyuma y’igihe twongera kugenzura ko bakiyubahiriza. Icyakora abo dukorana, bashobora kuba bafite izindi porogaramu na serivisi, zifite imikorere, amategeko agenga imikoreshereze, amabwiriza arebana no kubika ibanga n’andi mabwiriza muri rusange tudashobora kugenzura. Iyo ni yo mpamvu, iyo ukoresheje izo porogaramu na serivisi kuri uru rubuga uba ugengwa n’amabwiriza arebana serivisi n’amategeko ashyirwaho na bo. Iyo bagize icyo bahindura ntibabitumenyesha; byaba byiza rero ubanje gusoma amabwiriza bagenderaho mbere yo gukoresha serivisi zabo. Nugira ikibazo cyo kumenya amabwiriza abo dukorana bubahiriza, uge ubanza gusoma amabwiriza aba yatanzwe ku mbuga zabo.
Gukoresha serivisi za Google Maps kuri uru rubuga, bigengwa n’Amabwiriza arebana n’ibanga ya Google. Nubwo dukorana na Google, ntidushobora kugenzura porogaramu, imikorere n’amategeko agenga imikoreshereze yayo. Kubera iyo mpamvu, niba uhisemo gukoresha serivisi za Google Maps kuri uru rubuga, uzaba ugengwa n’amabwiriza ya Google Maps/Google Earth Additional Terms of Service. Kubera ko Google Maps itatumenyesha ivugururwa ry’ayo mabwiriza, byaba byiza ubanje kuyasuzuma. Nusanga utemera amabwiriza agenga Google Maps ntuzakoreshe serivisi zayo.
KUMENYESHWA IBYAHINDUTSE KURI AYA MABWIRIZA
Duhora twongera ibintu bishya ku rubuga rwacu kandi tukagira na serivisi tunonosora. Kubera ko ibintu bigenda bihinduka, hakubiyemo amategeko n’ikoranabuhanga, hari ibintu tuzajya duhindura uko igihe kigenda gihita. Iyo bibaye ngombwa ko hagira igihinduka kuri aya mabwiriza, tugaragaza ibyahindutse kuri iyi paji kugira ngo umenye neza uko amakuru utanga akoreshwa.
ACTIVE SCRIPTING CYANGWA JAVASCRIPT
Scripting ikoresha kode zituma urubuga rurushaho gukora neza. Gukoresha iryo koranabuhanga bituma ukoresha uru rubuga ahita abona amakuru ashaka mu buryo bwihuse. Izo kode zikoreshwa n’uru rubuga nta na rimwe zishyira izindi porogaramu kuri mudasobwa yawe cyangwa ngo zikusanye amakuru akwerekeye utabitangiye uburenganzira.
Kugira ngo ibice bimwe by’uru rubuga bikore neza, ugomba kubanza kwemera ko izo kode cyangwa JavaScript zikora muri porogaramu ukoresha ujya kuri interineti. Porogaramu hafi ya zose zikoreshwa kuri interineti zitanga uburyo bwo kwemerera izo kode gukora cyangwa kuzangira mu gihe ufungura imbuga runaka zo kuri interineti. Reba ubufasha bwerekeranye na porogaramu ukoresha ujya kuri interineti kugira ngo umenye uko wakwemerera izo kode gukora mu gihe usura imbuga runaka.


text:
Uyu mukobwa witwa Angela ufite imyaka 26 y’amavuko ukomoka Nigeria, yatangaje ko agiye kwiyahura bitewe n’ishyari afite kubera ko abo bari mu kigero kimwe barongowe abarusha uburanga none we akaba yaragumiwe.
Amateka n’ubuzima bwo kwiyandarika yanyuzemo atekereza ko ariyo ari kubitera. Yagize ati: “Njyewe mfite imyaka 26. Nanze kuvuga ibi mbere ariko ntekereza ko ngiye gukomeza kuba ingaragu kuko amateka yanjye ahora agaruka akambabaza. Ndi mwiza, ndabyibuka nkiri muri kaminuza, nahoze ndi umukobwa ushamaje ku buryo abarimu bose bari banzi kuko byatumye nsambana n’abarimu 12, n’abandi bagabo barenga 50 mu buzima bwanjye”.
Akomeza ashimangira ko kuryamana n’abantu benshi ntacyo bimutwaye no kuba yarakuyemo inda bikamenyekana nabyo byaba inzitizi yo kugumirwa. Ati: “Ntacyo nitayeho kuko nashimishaga ubuzima bwanjye, ndi mwiza cyane ku buryo nta muntu watinyuka kunyanga n’ubwo byabaye. Nzakomeza nitange ndabizi noneho ntawe uzanyanga nibyanga neza nziyahura”.


text:
Kuri uyu Gatanu kuwa 24 Mutarama 2020 mu murenge wa Macuba mu karere ka Nyamasheke hatangijwe icyumweru cy’Ubutwali mu rwego rwÁkarere ka Nyamasheke,n’igikorwa cyari kirimo abayobozi batandukanye barimo Visi Mayor ushinzwe imibereho myiza y’abaturage Mukamana Claudette,Ubuyobozi bwÍngabo na Polisi na Kibogora Polytechnic.
N’umuhango wabereye ku kibuga cyaho bita kurupango mu murenge wa Macuba cyatangiye ku isaha y’i saa munani n’igice aho abaturage batandukanye bari baje kumva no gukurikira impanuro z’abayobozi batandukanye ku butwali aho abafashe ijambo bose bagarutse ku butwali icyo aricyo,ibiranga intwali ndetse n’ibigomba guharanirwa kugira ngo Akarere ka Nyamasheke karangwe n’Intwali zihamye.
Abahanzi bo mu karere ka Nyamasheke bari mubasusurukije abitabiriye iki gikorwa bari barangajwe imbere na Nkunda,Light N.I na Band y’Ihuriro ryÁbahanzi bo mu karere ka Nyamasheke yasusurukije abantu byatanze ishusho y’uko mu karere ka Nyamasheke hari abanyempano kandi bashoboye.
Moise Bigirabagabo umunyamabanga nshingabikorwa w’umurenge wa Macuba niwe wahaye ikaze abashyitsi batandukanye aho yatangiye ashimira imyitwarire y’abaturage bo mu murenge wa Macuba anagaruka ku migabo nímigambi y’umurenge wa Macuba ku rugamba rwo kwiteza imbere ndetse no guharanira kuba intwali ku bikorwa bya buri munsi.
Umuyobozi w’ingabo mu karere ka Nyamasheke yagarutse ku biranga intwali níbyiciro byíntwali anasaba abaturage bo muri Nyamasheke guharanira kuba Intwali ndetse no gusigasira ibikorwa byagezweho
“ Intwali z’Urwanda hari iza cyera n’izubu dukwiriye kwibuka no gutera ikirenge mu cyazo kuko hari umurage zadusigiye , buri wese akwiriye kureba aho yakwisanga mu butwali. Iyi n’inshuro ya 26 ariko buri munyarwanda akwiriye kuzirikana ko agomba gukora icyatuma aba intwali”
Umuyobozi wÍngabo kandi yagarutse ku gusigasira umutekano ndetse no kwirinda ibiyobyyabwenge biri mubizambya iterambere
“ Dukwiriye gusigasira umutekano tukanirinda ibiyobyabwenge kuko nta terambere na rito twageraho ibikorwa nk’ibi bikirangwa mu karere kacu”
Aha muri Nyamasheke kandi abaturage bagaragarijwe amahirwe yo kwiteza imbere no kujijuka binyuze muri Kaminuza ya Kibogora Polythechniq aho basobanuriwe byinshi kuri iyi kaminuza,amashami ifite ndetse n’uburyo itsindisha mu rwego rw’igihugu aho bibukijwe ko ubutwali bwiza ari ukujyana umwana mw’ishuli ryiza.
Uhagarariye Polisi mu karere ka Nyamasheke mu kiganiro yagejeje ku bitabiriye igikorwa cyo gufungura icyumweru cy’ubutwali muri Nyamasheke yagarutse ku muco mubi urangwa mu karere ka Nyamasheke aho abahungu baho badukanye ingeso mbi yo guhongerwa ibimasa ndetse n’amafaranga kugira ngo bakunde barongore.
“Mbere na mbere ndagira ngo hano muri Nyamasheke duce umuco mubi wo guhongera abagabo ibimasa ndetse n’amafaranga,ibi bintu bigomba gucika ku buryo bukomeye,aho biri byamaganwe kuko n’umuco w’ubugwari itanga isura mbi mu karere kacu. Ntago abantu babana muri ubwo buryo ngo urugo ruhame,hakenewe urukundo rwa nyarwo rutagendeye ku bintu ,ikindi umuco wacu ntubyemera”
Kuri iyi ngingo abaturage batandukanye batanze ibitecyerezo bitandukanye bitana bamwana aho bamwe bashinjaga abakobwa guhonga abagabo abandi bakanenga abagabo bigize ba bize ngarame badakora bategereje gutungwa n’imitsi yábagore ndetse bamwe bumvikanye batunga agatoki ababyeyi ko aribo boroye uyu muco mubi aho baba ngo banga ko abakobwa babo bahera ku ishyiga.
Mukamana Claudette Visi Mayor ushinzwe imibereho myiza y’abaturage wari umushyitsi mukuru yibukije abaturage bo muri Macuba ko akarere ka Nyamasheke kifuza ko abaturage bako baharanira kuba intwali binyuze mu bikorwa byabo bya buri munsi
“Akarere ka Nyamasheke turifuza ko abaturage bacu baba intwali mu bikorwa byabo bya buri munsi,turashaka ko ibibazo bihari ubu umwaka utaha italiki nk’iyi bizaba byaravuyeho, guharanira ubutwali bisaba kugendera kure imico mibi no guharanira gutera imbere “
Mukamana Claudette nawe yikije ku muco mubi umaze gusakara mu karere ka Nyamasheke wo guhongera inka ndetse námafaranga abagabo asaba ko uwo muco mubi wacika
“Nta mugabo wahongewe ngo arongore umugore, ese ubundi ubwo utegeka urugo n’inde ? birababaje kuba hari abatinyuka kujya mu misango y’ubukwe ukumva usaba ati muraduhekera muduhe nífumbire”
Mw’ijambo ribisobanura byose Visi Mayor ati :
“ Na bibiliya ivuga ngo nta kigabo kitagira ikigore cyacyo,iyo ngeso mbi ntago yaranga intwali”
Visi Mayor yasoje yakira ibibazo by’abaturage batandukanye aho bamwe bacyemuriwe ibibazo abandi berekwa n’inzira y’uko bizacyemurwa ndetse hari n’umwana w’umukobwa ufite ikibazo cy’uburwayi bwo mu mutwe wemerewe kuvuzwa n’akarere kugira ngo abe muzima ndetse yizeza abahanzi bo muri Nyamasheke ubufatanye buzazenguruka aka karere mu bukanguranyambaga butandukanye.


text:
Ubumenyi Rusange
80% Y’Amoko Y’Ibinyabuzima Ku Isi Ntaravumburwa
Itsinda ry’abahanga mu binyabuzima ryatangaje ko 80% y’amoko y’ibinyabuzima ataravumburwa kandi ko igiteye impungenge ari uko hari menshi muri yo azacika ku isi atavumbuwe kubera ibikorwa by’abantu biyibasira.
Aba bahanga bo muri Kaminuza ya Yale iri muri Leta ya Connecticut, USA n’indi yo muri Brésil basohoye ikarita y’isi yerekana aho bakeka ko hari amoko menshi y’ibinyabuzima byiganjemo ibito mu bunini ( micro-organismes) ataravumburwa kandi ashobora gucika kubera kwangiza indiri zayo haba mu mashyamba y’inzitane, hasi mu Nyanja ngari n’ahandi.
Bameza ko kugeza ubu amoko y’ibinyabuzima yavumbuwe ari hagati ya 10% na 20% .
Gushyuha kw’ikirere( réchauffement climatique/global warming) kwatumye habaho imihindagurikire y’ibihe( changement climatique/ climate change) ibi nabyo bituma hari amoko y’ibinyabuzima apfa kubera kuba mu mimerere adashobora kwihanganire( extinction des espèces animales/animal species extinction).
Ubwoko bw’ibinyabuzima bumaze gucika cyangwa buri mu nzira zo gucika ‘bubarirwa muri miliyoni.’
Umwe mu bahanga banditse raporo ubushakashatsi twavuze haruguru witwa Prof Walter Jetz avuga ko nta gushidikanya ko hari amoko y’ibinyabuzima ataravumburwa kandi ashobora gucika ku isi atavumbuwe.
Ati: “ Mbabazwa n’uko dufite ubumenyi buke ku moko y’ibinyabuzima tumaze kuvumbura kugeza ubu ndetse tukagira bucye cyane ku bindi byinshi cyane tutaravumbura. Ibisekuru bizadusimbura bifite akazi kenshi ko kuziba iki cyuho.”
Ubushakashatsi bagezeho buzafasha abahanga kubona ko bafite akazi kenshi, bibe byakangura ubwonko bwabo batangire gushaka uko barinda biriya binyabuzima bityo babone n’uburyo bwo kubikoraho ubushakashatsi bugamije kubimenya no kubirinda.
Undi muhanga wo muri Kaminuza ya Paraiba witwa Professeur Pario Moura ukomoka muri Brésil avuga ko ibinyabuzima bitaravumburwa bigize igice kinini cyo kwitabwaho kandi bisaba ko abantu babikangukira.
Kugira ngo abahanga bashobore gukora ikigereranyo cy’amoko y’ibinyabuzima ataravumburwa babishingiye ku isesengura ry’inyamaswa z’ibingorongoro(les vertèbres) ziri mu moko 32, 000 zamaze kuvumburwa kugeza ubu.
Imibare yabo yasanze hari andi moko y’inyamaswa z’ibingorongoro 290,000 ataravumburwa.
Ku rundi ruhande aba bahanga basanze hari amoko y’ibinyabuzima bito cyane kandi menshi cyane ataravumburwa kugeza ubu kubera ko aho atuye ari ahantu abantu bataragera.
Kuba abantu bataragera aho ibyo binyabuzima bituye biri mu mpamvu batazi akamaro kabyo bityo bakabyicira ejo hazaza binyuze mu kwangiza ikirere kandi aricyo gihe ibyo binyabuzima uburyo bwo kubaho.
Moura yagize ati: “ Amahirwe y’uko biriya binyabuzima tuzabivumbura ntabwo angana kuri buri bwoko muri byo. Hari ibizacika tutamenye iby’ayo!”
Ikindi avuga ni uko igihe ingero z’amataliki inyamaswa runaka zavumburiweho zerekana ko uko abantu batinda kuzimvura ari nako ibyago by’uko zazacika ku isi zitavumbuwe, byiyongera.
Atanga urugero rw’ubwoko bw’igikeri kitwa Brachycephalus guarani bwavumbuwe muri 2012 ariko kugeza ubu hasigaye bike.
Ikindi gishamikiye kuri iyi ngingo ni uko kuba buriya bwoko bw’igikeri bwaramvumbuwe vuba aha byerekana ko ubushakashatsi buramutse bukomeje bwazavumbura andi moko menshi y’intubutubu( Les Amphibiens, Amphibians).
Ubwoko bwa kiriya gikeri bwavumbuwe muri Brésil.
Abahanga kandi bemeza ko amoko menshi y’inyamaswa ataravumburwa yiganje muri Brésil, Madagsacar, Colombie, Indonésie n’ahandi cyane cyane muri Amerika y’Amajyepfo no muri Aziya mu ruhererekane rw’imisozi rwa Himalaya.
Si abahanga benshi bashishikazwa no gushakisha amoko mashya y’ibinyabuzima…
Indi mpamvu ikomeye ituma abantu batamenya ibindi binyabuzima baturanye nabyo kuri uyu mubumbe ni uko abashishikazwa no kubishakashaka bakabivumbura( taxonomists) ari bake.
Abantu muri rusange bashishikazwa no kuvumbura ibintu byoroshye kubona kurusha gucukumbura bakavumbura ibigoye kubona, byihishe kure kandi habi cyane.
Kugira ngo ayo moko avumburwe bisaba ubundi bwitange!
Uko bimeze kose ariko, birakwiriye ko abantu bashakisha bakamenya ibindi binyabuzima bibakikije kugira ngo bamenye uko babana nabyo ku nyungu zabo n’iz’ibyo binyabuzima.
Abahanga barateganya kuzahurira hamwe na bagenzi babo mu kiswe Global Biodiversity Framework( Uburyo bushya mpuzamahanga Bwo Kurengera Urusobe rw’ibinyabuzima) bakaganira uko amasezerano mpuzamahanga yo kwita kuri ruriya rusobe yakongerwamo imbaraga.
Ni amasezerano yiswe Convention of Biological Diversity.
Aya masezerano yasinywe hagati y’itariki 05, Kamena, 1992 n’itariki 04, Kamena, 1993 ariko atangira gushyirwa mu bikorwa tariki 29, Ukuboza, 1993.
Yasinyiwe muri Brésil( Rio de Janeiro) no muri USA ( New York).
Yanditse mu ndimi esheshatu arizo Igifaransa, Icyongereza, Igishinwa, Ikirusiya, Icyarabu n’Icyesipanyole.
Mu magambo avunaguye,abahanga basanze ubumenyi bwabo ari buke ku binyabuzima biri kuri uyu mubumbe.
Basanze bagomba kongera imbaraga mu kumenya andi moko y’inyamaswa, ibimera, ndetse n’ibindi binyabuzima batari ibingorongoro( Espèces Invértèbres) biri ku isi.
Ikarita yerekana aho ubushakashatsi kuri iyi ngingo bugomba kwibanda yatangajwe mu kinyamakuru cya Sciènce kitwa Nature Ecology & Evolution.


text:
Uwitwa iri zina akunze kurangwa no kugira ubumuntu ndetse no gutanga kandi ashimishwa no guhindura Isi ahantu heza ho gutura.
Akunze gukoresha impano ye kugira ngo yiteze imbere. Ni umuhanga kandi akunze kurangwa n’imyitwarire myiza, akunze kandi kugira icyifuzo cyo kuba umuyobozi.
Yanga guhabwa amabwirizwa kuko aba ushaka kuba umuyobozi cyangwa se nyiri igikorwa, guhanga kwe kukamufasha kubona ibisubizo bishya ku bibazo bimaze igihe kirekire. Akunda kuzana ibitekerezo bishya, kandi agashaka kumenyekana ku bikorwa bye.
Iyo abantu bumvise izina Serge, bamubona nk’umuntu ukomeye kandi w’umunyembaraga, bitewe n’uko yigaragaza bituma abantu bamubona nk’umuntu wigirira icyizere kandi uteye ubwoba.
Kugira ngo yiyemeze kwinjira mu kintu bisaba ko ubanza kubimwumvisha, arikunda ndetse rimwe na rimwe abantu batekereza ko ari umukire nubwo ataba we.
Ba Serge bakunze kuba abahanzi, abanditsi, abakinnyi, abanyabugeni, abarimu, abaganga n’abanyamadini.


text:
Muhanga: Abatuye Umudugudu wa Kabingo barataka inzara
Ukeneye kwamamaza! Gusobanuza! Gutanga amakuru? Hamagara 0788772818
Bamwe mu barokotse Jenoside yakorewe abatutsi muri Mata yo mu 1994 batishoboye, batuye mu Mudugudu wa Kabingo, Akagari ka Nganzo mu Murenge wa Muhanga babwiye UMUSEKE ko inzara ibamereye nabi ngo iyo babonye ibiryo bahitamo kurya n’ijoro byagera ku manywa bakabwirirwa.
Uyu Mudugudu utuwemo n’imiryango 16, ukaba ugize n’umubare munini w’abakecuru bapfakajwe na Jenoside, Muri Stock zabo, ufite ibiryo byinshi muri bo, afite ibiro 3 by’ibirayi, n’ikilo kimwe cy’ifu ya kawunga cyangwa ifu y’imyumbati.
Abatuye uyu Mudugudu bavuga ko kubera kutagira aho bahinga ndetse no kuba batarorojwe bibagiraho ingaruka zo kutabona ibiryo bafungura.
Aba bakecuru barimo abafite ubumuga batewe n’ingaruka za Jenoside yakorewe abatutsi mu Rwanda, bashimira Leta yabatuje mu nzu nziza, zirimo umuriro w’amashanyarazi n’ibigega by’amazi. Gusa bakavuga ko nta muntu muri bo worojwe kuko usibye guhabwa Inka, nta nkoko, inkwavu, ihene cyangwa ingurube bagira.
Bakavuga ko ibi byose byatewe nuko batagira ahantu Ubuyobozi bwabateganyirije bagomba kororeramo amatungo.
Mukakigeri Jeanne ati:”Ko uje kudukorera ubuvugizi ku manywa, hari impumuro y’ibiryo wumva? iyo tubonye ibyokurya duhitamo kubirya n’ijoro kubera ko ntawatora agatotsi atariye.”
Uyu mubyeyi avuga ko nta muntu numwe ugira munsi y’urugo, kuko n’isambu Ubuyobozi bwabahaye ari kure y’aho batuye ku buryo kugerayo bajyanye ifumbire bitaborohera kubera ubumuga bafite.
Munyentwari Olivier avuga ko iyo bashatse korora amatungo magufi, Ubuyobozi bubangira buvuga ko inzu bahawe atari izabo kandi ko batemerewe kuzororeramo.
Ati:”Inzu tubamo ntituzifiteho uburenganzira bwo kuzitangaho ingwate muri Banki kuko zitwa iza Leta nta cyangombwa cyazo kitwanditseho.”
Umunyamabanga Nshingwabikorwa w’Umurenge wa Muhanga, Rwakana Karamuka John avuga ko nta makuru bari bafite ko aba baturage bashonje, akavuga ko bagiye gukurikirana iki kibazo kugira ngo bagishakire umuti.
Yagize ati:”Abenshi mbabona baje hano ku Murenge gufata inkunga y’ingoboka, twari tuzi ko badafite ikibazo cy’ibiryo ndaza kubasura.”
Aba babyeyi bavuga ko igihe baherutse guhabwa ibiryo na AB Bank mu kwezi kwa 5 uyu mwaka wa 2021, bakavuga ko icyo gihe ari nabwo babonye Umunyamabanga Nshingwabikorwa w’Umurenge azanye n’abakozi b’iyo Banki kubaha ibiryo.
Mu byifuzo byabo, bavuga ko bashyirwa ku rutonde rw’abantu bakwiriye guhabwa Inka muri gahunda ya Girinka kugira ngo bazajye bareka guhora bategeye amaboko Leta cyangwa abafatanyabikorwa bayo.
MUHIZI ELISÉE
UMUSEKE.RW/Muhanga


text:
>> Igihe cya Noheli
Amasomo yo ku munsi Mukuru w'Urugo Rutagatifu, icyumweru cya 1 cya Noheli, A
Isomo rya mbere : Sir 3, 2-6.12-14
Isomo ryo mu gitabo cya Mwene Siraki
2Uhoraho ahimbariza se w’abana imbere yabo, kandi agashyigikira ubutegetsi bwa nyina ku bahungu be 3Uwubashye se aba ahongereye ibyaha bye, 4naho uhimbaje nyina aba ameze nk’uwihunikiye byinshi. 5Uwubaha se azaronka ibyishimo mu bana be, kandi umunsi azaba yambaje, isengesho rye rizakirwa. 6Uhimbaza se azaramba, kandi uwumvira Uhoraho azahumuriza nyina. 12Mwana wanjye, jya ushyigikira so ageze mu za bukuru, kandi ntukamutere agahinda mu buzima bwe. 13N’iyo ubwenge bwe bwakendera, jya umugirira impuhwe, ntuzamusuzugure ngo ni uko wowe ukiri umusore. 14Koko rero ineza ugiriye so ntiyigera yibagirana, ahubwo izakubera impongano y’ibyaha byawe.
Kuzirikana : Zab 128 (127), 1-2, 3,4.5bc
ZABURI
Inyik/ Nyagasani, hahirwa abatuye mu ngoro yawe
- Hahirwa umuntu wese utinya Uhoraho,
- Agakurikira inzira ze!
- Uzatungwa n’ibivuye mu maboko yawe;
- Uzahirwe kandi byose bigutunganire.
- Umugore wawe azamera nk’umuzabibu,
- Warumbukiye mu nzu yawe ;
- Abana bawe bazamera nk’ingemwe z’imitini,
- zikikije ameza yawe.
- Nguko uko ahabwa umugisha,
- umuntu utinya Uhoraho.
- Uragirire amahirwe muri Yeruzalemu,
- Iminsi yose y’ubugingo bwawe.
Isomo rya kabiri : Kol 3, 12-21
Isomo ryo mu ibaruwa Mutagatifu Pawulo Intumwa yandikiye Abanyakolosi
Bavandimwe, 12mwebwe ntore z’Imana, mukaba abatagatifu bayo ikunda byimazeyo, nimugire umutima wuje impuhwe, ubugiraneza, ubwiyoroshye, ituze n’ukwiyumanganya. 13Nimwihanganirane, kandi niba umwe agize icyo apfa n’undi mubabarirane. Nk’uko Nyagasani yabababariye, namwe nimugenze mutyo. 14Ariko ikiruta ibyo byose, nimugire urukundo ruzabahuriza mwese mu butungane. 15Kandi amahoro ya Kristu naganze mu mitima yanyu, kuko ari yo mwahamagariwe ngo mube umubiri umwe. Kandi mujye muhora mushimira.
16Ijambo rya Kristu niribaturemo, risagambe rwose. Mujye mwigishanya kandi muhanane mubigiranye ubwitonzi. Mujye mushimira Imana mu mitima yanyu muyiririmbira zaburi, ibisingizo n’izindi ndirimbo mubwirijwe na Roho Mutagatifu. 17Ari ibyo muvuze ari n’ibyo mukoze, byose mujye mubigira mu izina rya Nyagasani Yezu, abe ari we mwisunga mushimira Imaha Data. 18Bagore, mujye mworohera abagabo banyu nk’uko bikwiye mubigirira Nyagasani. 19Bagabo, namwe nimukunde abagore banyu, mwoye kubabera abanyamwaga. 20Bana, nimwumvire ababyeyi banyu muri byose, kuko ari byo binyura Nyagasani. 21Babyeyi, namwe ntimugatonganye abana banyu ubutitsa, mutazabakura umutima.
Ibango-ndirimbo ribanziriza Ivanjili : Iz 45, 15
Alleluya Alleluya.
- Mu by’ukuri uri Imana itagaragara,
- Imana mu bantu, Yezu Umukiza!
Alleluya.
Ivanjili Ntagatifu : Mt 2, 13-15.19-23
+ Amagambo yo mu Ivanjili ntagatifu uko yanditswe na Matayo
Abanyabwenge baje kuramya Yezu 13bamaze kugenda, Umumalayika wa Nyagasani abonekera Yozefu mu nzozi, aramubwira ati «Byuka ujyane umwana na nyina uhungire mu Misiri; maze ugumeyo kugeza igihe nzakubwirira, kuko Herodi agiye guhigahiga umwana ngo amwice.» 14Yozefu arabyuka ajyana umwana na nyina iryo joro, maze ahungira mu Misiri. 15Nuko abayo kugeza igihe Herodi apfiriye. Ibyo byabereye kugira ngo huzuzwe ibyo Nyagasani yavugishije umuhanuzi ati «Nahamagaye umwana wanjye wari mu Misiri.»
19Herodi amaze gupfa, Umumalayika wa Nyagasani abonekera Yozefu mu nzozi akiri mu Misiri; 20aramubwira ati «Haguruka ujyane umwana na nyina usubire mu gihugu cya Israheli; kuko abashakaga kwica umwana bapfuye.» 21Yozefu arabyuka ajyana umwana na nyina, asubira mu gihugu cya Israheli. 22Ariko yurnvise ko Arikelawusi yazunguye se Herodi mu Yudeya, atinya kujyayo. Nk’uko rero yabisobanuriwe mu nzozi agana mu karere ka Galileya, 23ajya gutura ku musozi witwa Nazareti. Bityo huzuzwa ibyavuzwe n’abahanuzi ngo «Azitwa Umunyanazareti.»


text:
Imana ibonye imirimo yabo, uko bahindukiye bakareka inzira zabo mbi irigarura, ireka ibyago yari yabageneye. Yona 3: 10.
Ikinyamakuru Gosple Time.org, kibukije abantu inkuru yab’Inineve dusanga muri Bibiliya. Havugwamo ingingo ikomeye y’ukuntu Imana yaburiye uwo Mujyi ikawutumaho umuhanuzi Yona n’ubwo nyuma yabanje kwinangira, ariko amaherezo ubutumwa arabusohoza, Nineve barababarirwa.
“Haguruka ujye I Nenive wa murwa munini, uwuburire kuko ibyaha byabo birundanyije bikagera imbere yanjye” Yona 1:1
Rimwe na rimwe biragoye rwose kumva imikorere y’Imana . Hari ubwo tubona ibitubaho cyangwa tubona mu buhamya bw’abandi bikatwereka urukundo rwayo rutangaje ndetse ko n’imbabazi zayo zihoraho iteka ryose.
Ni muri uri urwo rwego, Imana yari yabwiye Nineve ko igiye kubatsemba, icyakora kuko baciye bugufi bakicuza ibyaha bagomeye Imana, byatumye Imana yigarura ibagirira imbabazi niko kurokoka k’uwo mujyi.
Nk’abakristo mu buzima bwacu bwa buri munsi, ni ingenzi cyane kumenya ko duhora mu ntambara turwana n’ibishaka kudutadutandukanya n’Imana. Ariko nanone intege nke ntizijya zibura muri uru rugendo rugana mu ijuru by’umwihariko no muri ubu buzima tubamo bwo kwigana Kristo, ubuzima bwo kwezwa. Hari ubwo rero bigera kure ibibi twakoze bikadutandukanya n’Imana, bikarema urusika rukomeye hagati yacu nayo. Ikiba gisigaye ni uko icyo kibazo kiri hagati yacu n’Umuremyi wacu tugikemura vuba na bwangu( kwezwa/ kwihana) .
Si byiza rwose gutindana ibyaha mu mutima wawe ukwiye kumenya ko, Imana n’ubwo yababajwe n’ibibi wayikoreye, kuri yo ikihutirwa si uguhana ahubwo ikiyibanza imbere ni ukubabarira. Nicyo cyatumye ibanza kohereza Yona ngo abanze aburire ab’Inineve. Nawe rero niba hari icyaha wumva cyakwizingiyeho mu mutima wawe gihora kikubuza amahoro, Yesu agutegeye amaboko ngo uze wihane.
Waba utari wakira Yesu nk’Umwami n’Umukiza w’Ubugingo bwawe? Ese urumva ushobora kuba warakoze ibibi bikabije? Ahari se umaze iminsi uterwa ubwoba na Satani akubwira ko Imana itakuzi? N’ayandi majwi nk’ayo abyiganira mu mutima wawe, Imana yiteguye kukuruhura kandi ikazaguha n’Ubugingo buhoraho.
Ni bibi cyane kwirengagiza Imabazi z’Imana
Twibukiranye ko nta cyaha na kimwe Imana itababarira, ariko nanone tumenye ko icyaha umuntu atihannye ngo akireke yakire imbabazi z’Imana, ntabwo kizihanganirwa (no Torelence). Ab’Inineve iyo badaca bugufi ngo bihane, bakire umuburo w’Imana, birashoboka ko uyu munsi tuba tubwirwa ko uwo mujyi wose warimbuwe bitewe no kwinangira bakanga imbabazi z’Imana.
Hari umuvugabutumwa umwe wagize ati « Imana ntizahana abantu kubera ko bakoze ibyaha, izabahora gusa ko banze kwakira incungu y’ibyaha bakoze » Ko banze kwemera amaraso Yesu yameneye ku musaraba kugira ngo acungure abazamwizera bose.
[email protected]


text:
Mu mibereho ya buri munsi Imana idushakaho ko twicisha bugufi kuko ari ikiraro kitugeza ku cyubahiro.“Kubaha Uwiteka ni ko kwigisha ubwenge, Kandi kwicisha bugufi kubanziriza icyubahiro.” Imigani 15:33
Nuko acira abararitswe umugani, abonye uko bashaka intebe z’icyubahiro arababwira ati “Nutorerwa gutaha ubukwe ntukicare ku ntebe y’icyubahiro, hataboneka undi watowe ukurusha igitinyiro maze uwabatoye mwembi akaza akakubwira ati ‘Imukira uyu’, nawe ukahava umarwa n’isoni ujya kwicara inyuma y’abandi bose.Ahubwo nutorwa ugende wicare inyuma y’abandi bose, kugira ngo uwagutoye aze kukwibwirira ati ‘Ncuti yanjye, igira imbere.’Ni bwo uzabona icyubahiro imbere y’abo mwicaranye musangira, kuko umuntu wese wishyira hejuru azacishwa bugufi, kandi uwicisha bugufi azashyirwa hejuru.”
Kandi abwira uwamuraritse ati “Nurarika abantu ngo musangire ku manywa cyangwa nijoro, ntukararike incuti zawe cyangwa bene so, cyangwa bene wanyu cyangwa abaturanyi b’abatunzi, batazakurarika nawe bakakwitura. Ahubwo nurarika utumire abakene n’ibirema, n’abacumbagira n’impumyi, ni bwo uzahirwa kuko bo badafite ibyo bakwitura, ahubwo uziturwa abakiranuka bazutse.” Luka 14:7-14
Ni ibintu bikomeye cyane kubwira umuntu ufite icyubahiro gake, kuko abantu bahora bagishaka. Yesu abwira abantu akoresheje inkuru yumvikana, avuga ku bintu umuntu wese ahita yumva. Yarimo abwira abantu ati” Nuramuka utumiwe mu birori ibyo aribyo byose, ntuzagende ngo uhite ujya mu b’imbere kuko utazi umubare wabatumirwa. Iyo wagiye ukicara mu ntebe z’imbere ariko utazi umubare wabantu batumiwe kuko hashobora kuza ukurusha icyubahiro, bakahagukura.
Yesu aravuga ati “Byazaba ikimwaro mugihe baba baguhagurukije, ariko nanone bizaba icyubahiro mugihe wagiye ukicara inyuma, maze uwagutumiye akaza akakubwira ati “ Ngwino mu byicaro baguteguriye.” Yesu yongera kuvuga ati “Kandi nimukoresha ibiriori, ntugatumire bene wanyu, ninshuti zawe zabugufi, kuko ibyo nubikora uzaba ubikoreye kugira ngo na bo nibakora ibindi nka byo bazagutumire ahubwo ujye utumira ibirema, n’abacumbagira kuko ingororano yawe iri mu ijuru kumunsi w’umuzuko.
Niba umuntu akeneye icyubahiro cyane, ijambo ry’Imana ritubwira ko abashaka ubwiza n’icyubahiro no kudapfa babishakisha gukora ibyiza badacogora, izabitura ubugingo buhoraho. Ariko hari n’abandi bishyira hejuru, ibyo nibyo bibanziriza kugwa.
Dore ibyiciro biri munzu y’Imana:
Impano n’umuhamagaro. Hari aba barabyize mu ngeri zose, hari n’abandi Imana iba yarahaye impano ntaruhare babigizemo, kuko Imana yashakaga kuzabakoresha. Muri iyi minsi abantu benshi bari kwitiranya umuhamagaro n’impano. Kuko hari ababyiga n’abandi babihawe n’Imana bamwe bakabikoresha ku nyungu z’Imana abandi kunyungu zabo. Ariko Pawulo yandika yaravuze ati « Uzirikane guhamagarwa kwanyu kuko ab’ubwenge bahamagawe atari benshi. Kandi yahamagaye bene abo kugira ngo ikoze isoni abanyabwenge n’abiyita bo. Kandi ni twe bo mugihe cya none nk’uko n’abicyo gihe cya Pawulo bari bahari.
Ubu abantu basigaye basesengura bagashyira ijambo ry’Imana mu bice bitandukanye aho kumvira Umwuka ngo bumve icyo ibashakaho.
Luka18:9-14 Uyu mugani yawuciriye abiyiringiye ubwabo ko bakiranuka, bagahinyura abandi bose. Ati “Abantu babiri bazamutse bajya mu rusengero gusenga, umwe yari Umufarisayo undi, ari umukoresha w’ikoro. 11“Umufarisayo arahagarara, asengera mu mutima we ati ‘Mana, ndagushimiye yuko ntameze nk’abandi b’abanyazi n’abakiranirwa n’abasambanyi, cyangwa ndetse n’uyu mukoresha w’ikoro. 12 Mu minsi irindwi hose niyiriza ubusa kabiri, ntanga kimwe mu icumi mu byo nungutse byose.’ 13“Naho uwo mukoresha w’ikoro ahagarara kure, ntiyahangara no kūbura amaso ngo arebe mu ijuru, ahubwo yikubita mu gituza ati ‘Mana, mbabarira kuko ndi umunyabyaha.’ 14 Ndababwira yuko uwo muntu yamanutse ajya iwe, ari we utsindishirijwe kuruta wa wundi, kuko uwishyira hejuru azacishwa bugufi, ariko uwicisha bugufi azashyirwa hejuru.”
Nuko abantu baza bakareba kubandi bakagenda birata ibyo bakora n’ibyo bakorera Imana, aho guca bugufi. Ariko muri iyi nkuru Bibiliya itubwiye ugaragara nk’umunyabyaha we acabugufi agasaba Imana imbabazi.
None Imana iratubwira ko dukwiriye kwicisha bugufi, dusabe Imana iducishishe bugufi, kuko birakomeye. Ntitwifate uko tutari. Dukwiye kuba ab’umumaro duhindure isi dushingiye ku Ijambo ry’Imana ridusaba kwicisha bugufi tukumvira icyo idutegeka.
Source :cepurhuye.org
[email protected]